Pertsonak kudeatzeko softwarea |\nZenbait produktu dugu pertsonen kudeaketa errazteko, bai enpresen barruan, bai maila pertsonalean:\nGaitasun bidezko kudeaketa: Gaitasun bidezko prozesu batean sortutako informazio guztia kudeatzen laguntzen diegu enpresei. Horretarako, eta kudeaketa hori bizkortzeko, softwarea garatzeko taldea dugu. Talde horrek garatu du gaitasunen kudeaketa integralerako INCRESS softwarea.\nAutogarapenaren kudeaketa: Atari bat dugu, eta hartan, hainbat motatako eta gaitako testen bidez, pertsonek hobeto ezagutu dezakete beren burua. Gainera, pertsonen kudeaketa errazten du, bai bizitza pertsonalean bai profesionalean.\nGaitasunak aitortzeko gailua: Aitortze-prozesuko aholkulariek erabiltzeko ataria da. Aholkulariek beren aholkularitza-lan pertsonalizatua egiten dute atari horretan. Gainera, esperientzia profesionalaren bidez lortutako gaitasunak aitortzeko txosten bat egin dezakete.\nEVAL ataria: Zeharkako gaitasun-profilak ebaluatzeko aukera ematen duen ataria.\nHalaber, neurrirako beste software-produktu batzuk diseinatzen ere adituak gara: pertsonen enpresen barruko elkarrekintza; pertsonen gaitasunen garapen integrala, Bizitza Osoan Zeharreko Ikasketaren bidez (BOZI).


Eozenoko ungulatuak oso selektiboak ziren jatekoan - UPV/EHU\nLeire Perales-Gogenola ikerlaria. Argazkia: Fernando Gómez. UPV/EHU.\nUPV/EHUk desagertutako ugaztun paleoteridoen (edo sasizaldien) paleodietari buruz egindako ikerlan batean, Eozeno amaierako animalia haien elikadura-estrategiari eta inguruneari buruzko informazioa aurkitu dute. Plagiolophus-a oso perisodaktilo selektiboa izan zen eta hostotza gogorrez elikatzen zen.\nEuskal Herriko Unibertsitateko Ornodunen Paleontologia ikerketa-taldeak, Leire Perales-Gogenola buru duela, Europako Plagiolophus paleoteridoaren paleodietan oinarritutako ikerketa bat egin du, Poitierseko Unibertsitateko Gildas Merceron doktorearekin lankidetzan. Erdi Eozenoaren eta Oligozeno hasieraren artean (41 eta 29 milioi urte bitartean) Europaren mendebaldean bizi izan ziren perisodaktilo ekuoideoak dira, eta Eozenotik Oligozenorako trantsizioan izan zen klima- eta biologia-krisian desagertu ziren. Gaur egun, ugaztun hipomorfoen (edo ekuoideoen) multzoan genero bakar bat dago (Equus), eta zaldi-, asto- eta zebra-espezie gutxi batzuk baino ez; Eozenoan (56 eta 34 milioi urte bitartean), ordea, askoz ere ugariagoa zen hipomorfoen aniztasuna, zeinak gaur egungo zaldien antzekoak baitziren.\nIkerketaren emaitzak Palaeogeography, Palaeoclimatology, Palaeoecology nazioarteko aldizkarian argitaratu dira (Science Citation Index-en barnean dago). Eozenoko ugaztunen paleodietari buruz eta periodo haren amaierako klima- eta biologia-krisiari buruz argitaratu den lanik osatuenetako bat da.\nPaleodieta aztertzeko, hiru proxi edo adierazle paleoekologiko edo paleoklimatiko aztertu dira: hipsodontzia edo hortzetako koroaren altuera erlatiboa eta hortzen (esmaltearen) higadura, bai mesohigadura bai mikrohigadura. Mikrohigaduraren kasuan, DMTA (Dental Microwear Textural Analysis) aztertu da Poitierseko Unibertsitatean. Ikerketa paleoekologiko horren helburuak hauek izan dira: Plagiolophus paleoteridoak bere bizitzan eta epe laburrean zer paleodieta izan duen argitzea, eta ikertzea ea espezieen elikadura-estrategietan aldaketarik izan ote zen, Erdi Eozenoaren amaieran hasi eta Eozeno-Oligozeno trantsizioan amaitu zen hozte klimatikoarekin lotuta.\nEmaitzei esker, Europan Eozenoan bizi izan zen ungulatu ugarienetako baten dieta zein zen jakin ahal izan da. Plagiolophus-a perisodaktilo oso selektiboa izan zen; hostotza gogorrez elikatzen zen (monokotiledoneoen edo dikotiledoneoen hostoak), eta material lignifikatuak (hala nola sustraiak edo zuhaitzen azala) edo gogorrak saihesten zituen. Emaitzen arabera, espezieen dietak ez du loturarik kokapen geografikoarekin (adibidez, Gaztela, Katalunia, Akitania edo Proventza) eta kronologiarekin (Eozenoa edo Oligozenoa). Urtaroen araberako aldaketarik ere ez da aurkitu, eta horrek esan nahi du haien dieta berdina zela, bai udan, bai neguan. Litekeena da dieta selektibo hori funtsezkoa izatea Eozeno-Oligozeno trantsizioan bizirik irauteko, duela 34 milioi urte.\nGaur egun, UPV/EHUko Ornodunen Paleontologiako taldea, Poitierseko Unibertsitateko PALEVOPRIM laborategiarekin lankidetzan, beste paleoterido-genero batzuen paleodieta ikertzen ari da, Eozeno-Oligozeno trantsizioko aldaketa paleoklimatikoaren erantzun biologikoa aztertzeko helburuarekin. Leire Perales-Gogenolaren doktore-tesiaren proiektuaren barruan kokatzen da ikerketa hau; horrez gainera, Europan Eozenoan zeuden beste paleoterido-espezie eta -genero batzuk ikertzea eta deskribatzea ere badu helburu. Perales-Gogenolaren doktore-tesiaren testuinguruan, Leptolophus paleoteridoaren bi espezie berri deskribatu dira. Halaber, paleoterido-genero berri baten deskribapena prestatzen ari dira, non bi espezie berri baitaude. Eskualde iberiarraren mendebaldeko paleoterido endemikoak dira.\nPrint Eozenoko ungulatuak oso selektiboak ziren jatekoan


Bankiako 2011ko kontuek benetako egoera ezkutatu zuten | Ekonomia | Berria\nBankiako 2011ko kontuek benetako egoera ezkutatu zuten\nBankiak, diru publikotik 22.000 milioi euroko erreskatea jaso zuen bankuak, eta haren filial BFAk kontuak apaindu zituzten 2011n burtsan kotizatu ahal izateko. Horixe ondorioztatu du Espainiako Bankuak txosten batean: finantza erakundeko kontuek eta burtsaratzeko erabilitako jaulkipen liburuxkak finantza erakundearen benetako egoera ezkutatu zutela. Txosten hori Bankia auzi-ko Fernando Andreu instrukzio epaileak eskatuta egin dute Espainiako Bankuko bi kontulari adituk. Rodrigo Rato zen Bankuko presidentea kontuak apaindu zituztenean, baina Jose Ignacio Goirigolzarri egungo presidentearen lehen kontuetan ere okerrak aurkitu dituzte.\nBankiako 2011ko lehenengo kontuek ez dituzte Espainiako Bankuaren arauak betetzen txostenaren arabera, «kontu akatsak daudelako». Bankiak 252,57 milioi euroren irabaziak izan zituela jazo zuen kontuetan, baina paper horren atzean 1.830 milioi euroren galerak ezkutatu zituen Ratoren erakundeak. BFAk ere 4.570 milioiren galerak zituen, baina soilik 30 milioirenak deklaratu zituen.\nEspainiako Bankuaren txostenak ez du soilik Rato seinalatu, Goirigolzarriren kudeaketa ere zipriztindu du. 2012an bankari bilbotarrak 2011ko kontuen gainean egindako berrazterketak ere ez du Espainiako Bankuaren araudia betetzen, kontulari adituen arabera, ez zituelako berankortzat hartu hainbat bezero zerrenda, eta ez zituelako arriskutzat hartu hainbat higiezin sustatzaile. «Ni iritsi baino lehenagokoak dira txosteneko kontu guztiak», argudiatu du Goirigolzarrik.\nTxostenean gaineratu dute ulergaitza dela Bankia eta BFAren ikuskatzaile zirenak Deloitte konpainia eta Francisco Celma kontuetako akatsez jabetu ez izana. Bankiak iragarri du aztertuko duela Espainiako Bankuaren txostena, eta gaineratu du txosten horren kontrako alegazioak aurkeztuko dituela.


EITB eta Ikastolen Elkartearen arteko hitzarmena | El Diario Vasco\nEducaciónEITB eta Ikastolen Elkartearen arteko hitzarmena\nHedabide publikoak ikastolen jaiak sustatu eta bertan jazotzen den guztiaren berri emango du\nEL DIARIO VASCO Jueves, 18 abril 2019, 12:35\nEITBk eta Ikastolen Elkarteak lankidetza hitzarmena sinatu dute, asteazken honetan, Bilbon. Hartara, EITB ikastolen jaietan egongo da eta jaien berri emango du irrati, telebista eta Internet bidez. EITB, halaber, ikastolen ospakizunetako babesle nagusi izango da. Maite Iturbe EITBko zuzendari nagusiak eta Koldo Tellitu Ikastolen Elkarteko lehendakariak izenpetu dute akordioa.\nEITBk telebistan zabalduko ditu ikastolen jai ezberdinak iragartzeko egingo diren bideoklipak. Horrez gain, Herri Urrats, Ibilaldia, Araba Euskaraz, Kilometroak eta Nafarroa Oinezen jarritako gunetik emango dute berri taldeko irratiek. ETBko albistegiak ere ikastolen jaietan bertan izango dira jazotzen den guztia kontatzeko.\nOrobat, Hiru3 klubak bere txokoa izango du eta ikuskizun eta jardun bereziak antolatuko ditu gaztetxoenentzat.\nLehenengo jaia Herri Urrats izango da, maiatzaren 12an, Senpereko lakuan. Ondoren Bizkaikoa, Ibilaldia, maiatzaren 19an izango da Lekeition, eta Araba Euskaraz ekainaren 16an Gasteizen. Urriaren 6an, berriz, Kilometroak Zarautzen ospatuko da eta urriaren 20an Nafarroa Oinez Tuteran.\nBestalde, eta hitzartutakoaren arabera, EITBk Ikastola aldizkarian presentzia izaten jarraituko du aurrerantzean ere, bai paperezko eta bai euskarri digitalean ere, bere edukien berri emateko.\nEitb, Ikastolen Elkartea, Euskera\nEl primer examen de la OPE de Educación tendrá lugar el domingo 16 de junio Euskara eta euskal kultura irakasteko deialdia zabalik


ERCk baztertu egin du zerrenda bateratua\nPrograma bera defendituko duen fronte koordinatu baten alde egingo dute errepublikanoek, baina bakoitzak bere zerrenda edukita, akordioa lortzea ezinezko jo baitu. PSCk eta Unio-ko kide ohi batzuek bai, horiek egin dute akordioa. CUPek, berriz, lau aukera ditu mahai gainean.\n"Europak ezin du eduki preso edo erbestean dagoen gobernu bat"\nCatalunya Radiori eskainitako elkarrizketan, Generalitateko buruak eta lau kontseilariek "155.aren aurkako koalizioa" osatzeko beharra nabarmendu dute.\nDe Zayas NBEko adituak alde bakarreko independentzia deklarazioa babestu du\nAlfred-Maurice de Zayas NBEren Nazioarteko Ordena Demokratikoaren Sustapenerako aditu berezi independenteak babestu egin du Kataluniaren alde bakarreko inependentzia deklarazioa, eta ziurtatu du deklarazio horrk ez duela nazioarteko zuzenbidea urratzen.\nEstrategia bakarraren bila\nGaur dute azken eguna koalizioen izenak emateko, abenduaren 21eko bozei begira. Ez dute erabaki zerrenda batua egingo duten edo edukietan bat egingo duten. ERCk CUPi eta Podemi egin die keinua\nCarles Puigdemontek saihestu egin du Madrilek nahi zuen argazkia\nHilaren 17an da Bruselan deklaratzekoa. Handitzen ari da Espainia eta Belgikaren arteko tentsioa\nElkartasuna, norbere buruaren defentsa bidezkoan\nEdinburgoko Usher Hall antzokian elkartu dira Eskoziako hainbat eragile politiko eta sozial, independentziari buruzko beste erreferendum bat egiteko aukeraz eztabaidatzeko.\nSaudi Arabiak dozenaka goi kargudun atxilotu ditu, ustelkeria leporatuta\nHainbat adituk erreforma prozesu baten barruan kokatzen dituzte atxiloketak. Riadek euren aurka eraso egitea leporatu dio Teherani


Ipar Koreak ez du parte hartuko Tokioko Jokoetan | Kirola | Berria\nIpar Koreak ez du parte hartuko Tokioko Jokoetan\nKirolariak koronabirusaren aurka babesteko hartu dute erabakia, Piongiangek adierazi duenez.\nJokoak ez egiteko eskatzeko manifestazioa, martxoaren 25ean, Tokioko Ginza auzoko kaleetan. KIMIMASA MAYAMA / EFE Tamaina handiagoan ikusi\n2021eko apirilak 6 09:40\nIpar Koreako Kirol ministroak gaur zabaldu duenez, herrialdeak ez du parte hartuko Tokion udan egitekoak diren Olinpiar Jokoetan. Adierazi dutenez, atletak koronabirusetik babesteko hartu dute neurria.\nErabakia martxoaren 25ean hartu zutela adierazi du Piongiangek. Ipar Koreako Olinpiar Batzordeak «erabaki du ez parte hartzea 32. Olinpiar Jokoetan, atletak koronabirusaren krisi globaletik babesteko».\nIpar Koreak oso neurri zorrotzak hartu ditu izurriaren aurka: mugak itxi ditu, ez du turistarik onartzen, eta dozenaka pertsona berrogeialdian sartu ditu.\nHego Koreak deitoratu egin du Piongiangen erabakia, Olinpiar Jokoak bi estatuen arteko harremanak hobetzeko aukera gisa ikusten zituelako.\nIkusteke dago orain beste herrialderen batek Ipar Koreari jarraituko dion. Lan zaila eduki dute Tokioko Olinpiar Jokoen antolatzaileek. Iazko udan ziren egitekoak, baina iazko martxoan kirol ekitaldia atzeratzea erabaki zuten Shinzo Abe Japoniako lehen ministroak eta Nazioarteko Olinpiar Batzordeko presidente Thomas Bachek, pandemiarengatik.\nAurten egitea erabaki dute azkenean, baina, iragarri dutenez, ez dute onartuko Japoniaz landako ikuslerik.


“16-17 urte nituela sartu zen Leonard Cohenen musika nire etxean, eta ordutik ez du irten” - Zornotza - Anboto.org\n“16-17 urte nituela sartu zen Leonard Cohenen musika nire etxean, eta ordutik ez du irten”\nEkaitz Herrera 2019-12-07 15:30\nLeonard Cohen zenaren kantuak oinarri hartuta, Mikel Urdangarin musikari zornotzarrak 'Hotza da NY is cold' zuzeneko diskoa argitaratu du. Zart kolektiboagaz argitaratutako lana da, eta haren erakusmahaian egongo da eskuragarri.\nZergatik erabaki duzu Leonard Cohenen kantuak oinarri dituen zuzeneko disko bat argitaratzea?\nNire abeslaririk kutunenetariko bat delako. Hau guztia Izar and star zikloan hasi zen. Kutuna nuen abeslariren baten bertsioak egin eta kontzertua emateko gonbidatu ninduten ziklo hartara, 2016an. Donostian eta Bilbon eman nituen kontzertuak, eta Bilbokoa grabatu egin genuen. Hori da, funtsean, diskoa.\nZure konposizio propioetan ere eragin al du Leonard Cohenek?\nEsango nuke gustuko dugun guztiak eragiten digula. Gogoan dut 16-17 urte nituenean aitak Cohenen binilo bat oparitu zidala. Disko hark nerabezaro mugitu horretan harrapatu ninduen. Etxera sartu zen, nigan sartu zen, eta harrezkero ez du irten. Binilo horren guztia hartu eta xurgatu nuen.\nEragin al dizu beldurrik edo presiorik beste artista baten kantuen bertsioak egiteak?\nSentitu nuen presioa, bai kantuen aukeraketa egiterakoan, eta baita grabaketa egiterakoan ere. 2016ko urrian grabatu genuen zuzeneko hura, eta, gerora, diskoa alde batera geratu zen, umezurtz. Gerora etorri dira Margolaria proiektua eta abar. Cohenen diskoetxearen baimenak ere behar ziren hau egiteko, eta horrela egon da denbora luzez, gordeta moduan, orain atera dugun arte.\nZer moduz geratu zara diskoaren emaitzagaz?\nKarta bakarragaz jokatu genuen zuzeneko grabaketa, eta ondo irten zen. Musikalki disko aberatsa da. Iruditzen zait gau inspiratua izan genuela. Musikariak oso fin dabiltza. Gerora, grabaketaren ondoren, Alison Keable kantariaren ahotsa sartu dugu.\nAurrerantzean, zuzenean gozatuko dugu 'Hotza da NY is cold' lan berriaz?\nEz dut kontzerturik aurreikusita. Omenaldi moduko bat izan zen, eta horretan geratuko da. Aurrera begira, beste ideia batzuk ditut buruan.


Lapurrak sartu dira bi tabernatan - Arrasate - Goiena.eus\nLapurrak sartu dira bi tabernatan\nUbane Madera 2013-07-30 18:28\nArrasateko bi tabernatan lapurrak sartu dira: Lora tabernan eta Hemen kafetegian. Lora tabernatik jolas-makinako dirua eraman dute, 800-900 bat euro, ugazaben arabera; baita kutxa erregistratzailean zituzten kanbioak ere. Gaur joan dira gertaera salatzera. Hemen Kafetegitik, berriz, kutxa erregistratzailea oso-osorik eraman dute, zorionez diru kopuru txikiarekin. Bi kasuetan lapurrak ezer apurtu barik sartu dira tabernetara.\nBi tabernetako ugazabek kontatutakoaren arabera, atzo (astelehena) goizean jabetu ziren gertatutakoaz. Lora tabernaren kasuan, ezusteko handia hartu zuten, taberna zabaltzera joaterakoan, ateak zabal-zabalik aurkitu zituztelako. Lora tabernako ugazabek argi dute taberna bertako giltzak erabilita sartu direla lapurrak, segurtasun serrailak dituzten hiru ate zabaldu behar dituztelako.\nBeste lapurreta bat ere bai\nEzequiel Gomez Hidalgo ugazabak Kontatu du, gainera, ohi samarrekoak direla halako gertakariak. Eurek ere badutela zoritxarreko esperientzia hori, azkeneko urtean beste lapurreta bat ere jasan dutelako eta baita lapurreta ahalegina ere bai.\nEta hark salatu, lapurreta salatu egin dutela, baina batez ere aseguru etxeari partea emateko derrigorrezkoa delako; baina ez segurtasun handiagoa espero dutelako aurrerantzean. Gomez Hidalgok adierazi du berak ikusten duenez, kaleak zainketa larregi barik egoten dira gauez Arrasaten.\nSeber Altuben lapurreta ugari\nSegurtasun eza da, baita ere, Hemen Kafetegiko Anton Abarrategi ugazabak sumatzen duena. Hark kontatutakoaren arabera, Seber Altuben, bi denda bakarrik falta dira lapurtzeko; gainontzeko guztiek lapurretaren bat edo beste jasan izan dute azkeneko urtean: iturgintzako dendak, harategiak, frutategiak, tabernek… guztiek.\nAbarrategiren kasuan, kontatu du berak ere salaketa jarri duela eta aseguruak ordainduko diola lapurtu dioten kutxa erregistratzailea. Baina segurtasun falta salatu du, bereziki, Hemen kafetegiaren kasuan ere, ezer apurtu barik sartu direlako lapurrak barrura: "Goizeko zazpiak laurden gutxitan sartu nintzen eta opilak eta kruasantak-eta egiten hasi nintzen. Eta zortziak arte, irekitzeko ordura arte ez nintzen jabetu kutxa falta zenik, izan ere, pertsianak ondo funtzionatzen zuen eta ez nintzen konturatu atearen sarraila indarrez zabaldu zutenik".\nUdaltzainak, gauez patrullatzen\nArrasateko Udalean kontuaregatik galdetuta, gogora ekarri dute bertako udaltzainak gauez ere berdin-berdin ibiltzen direla kalean patrullatzen. Eta jakinarazi dute, gainera, azkenaldian interbentzioak ere izan dituztela, emaitza positiboekin.


Bezeroa: CIDIR EHU/UPV\nTeknologia: PostgreSQL, Linux, LDAP, PHP, Cups, Shell scriptak, HTML, e.a.\nHelburua: probako inprimatze-sistemaren kudeaketa prestatzea.\nPykota inprimagailuen eta erabiltzaileen kopuru handiak kudeatzeko sistema bat da Python lengoaian garatuta. Sistema honen bidez erabiltzaile bakoitzak zenbat orrialde inprimatzen dituen, kuoten bidez zenbat inprima dezakeen ezarri edo eta erregistroen jarraipena egiteko aukera baimentzen du. Pykota sistema komando-lerroan exekutatzeko prestatuta egon arren, falta zaizkio bezeroak eskatzen zituen funtzionalitate batzuk.\nProiektu honen helburua ez da Pykota sistema zerbitzari batean soilik instalatzea, horretaz gain eginbide berriak gehitzea baizik. Hala nola, erabiltzaile mota desberdinak definitzea (sistemako arduradunak, departamenduko arduradunak, erabiltzaile arruntak, e.a.), webgune baten bidez erabiltzaile bakoitzak dagokion atalean sartu eta inprimatutakoei buruzko bere datuak ikustea, edo arduraduna den kasuan beste erabiltzaileak kudeatzea e.a.\nProiektu honentzako Zundanek garatu duen beste eginbide interesgarria ordainketak egiteko Eusko Jaurlartitzaren ordainketa-pasabidearekin konektatzeko funtzioa da. Honen bidez, erabiltzaile batek orrialde gehiago inprimatzeko ordainketa egin dezake, pasabideak dagokion banketxearekin harremanetan jarriz ordainketa burutzeko.


Sorgina: A Tale of Witches, euskal mitologian girotutako abentura, Maiatzak 30an aterako da Steam-en - Berriak - Game Erauntsia - Bideojokoak euskaraz\nSorgina: A Tale of Witches, euskal mitologian girotutako abentura, Maiatzak 30an aterako da Steam-en\nBinary Soul | 2017/05/15 21:00 Berriak\nSorgina: A Tale of Witches, euskal mitologian girotuta dagoen abentura da, adin guztietarako pertsonek jokatzeko eratua. Maiatzak 30an Steam-en (PC) aterako da, 9.99€-ko prezioan.\nDVD formatuan atera zen 2016ean eta ospatutako azken azPlay sarietan finalista gelditu zen euskal bideo-joko hoberenaren sailean, Sorginen Kondaira izenpean.\nGure lehenengo obra hau, maiatzaren 30etik aurrera eskuragai izango da Steam-en (PC) nazioarteko bertsioan, non hizkuntza gehiagotan ere aurkitu ahal izango duzun (gaztelania, ingelesa) eta beste zenbait hobekuntza ere eskuragarri izango dituzuen. Izan ere Greenlight-en kanpainak arrakasta handia izan zuen.\nBere merkaturatzea ospatzeko eta Steam-en erabiltzaileen aldetik jaso dugun laguntza eskertzeko, jokoa %15eko deskontuarekin erosi ahal izango da lehenengo astean zehar.\nDibertsioa, kultura eta euskara\nSorgina: A Tale of Witches singleplayer abentura bat da. Adin guztietako pertsonek jokatu dezakete eta akzio, plataforma eta puzzleen ebazpenez beterik dago.\nAbentura honetan, sorgin gazte ikastuna iluntasunaren aurkako gurutzada batean sartzen da. Bertan, hainbat gaitasun magiko ikasi eta konbinatu beharko ditu, horrela puzzle eta zenbait oztopo gainditu ahal izateko eta azkenean iluntasunaren gizona garaitzeko.\nEuskal mitologiako hainbat elezaharretan girotuta, gure heroiak errealitateko leku enblematikoetan oinarrituta dauden leku eder asko bisitatu beharko ditu. Bertan, euskal folklorean oinarritutako pertsonaiak aurkituko ditu.\nAdin guztietarako abentura, plataforma eta puzzleak\nAurkitu mitologia eta folklore berri bat\nEuskal herriko kokaleku errealetan oinarritutako eszenatoki eder askotik bidaiatu\nIkasi eta bateratu zenbait aztikeri, horrela, progresiboki doazen zailtasunezko puzzleak ebatzi ahal izateko\nLowPoly estilo artistikoa, kolore sutsuekin eta cartoon estetikarekin\n30 lorpen baino gehiago, erronka handiago baten bila dagoen jendearentzat\nJokoa bereziki publiko gazteari dago zuzenduta, izan ere, puzzleen ebazpenean erronka handiago bat aurkituko dutelako eta beharbada inoiz entzun ez duten eskualde eta mitologiari buruz ikasi nahiko dutelako.\nSorgina: A Tale of Witches (jatorriz Sorginen Kondaira bezala ezagutua), Euskal mitologian oinarrituta Euskal herrian 3D formatuan egin den lehen bideojokoa da eta Steam plataformak bere katalogoan euskaraz dituen izenburu gutxietako beste batean bilakatu da.\nJokoari jarraipena emateko gainera, Sorginen Erronkak jokoa (unibertso berdinean girotutako dauden mini-jokoak, mugikor plataformetarako egokituak), ere plazaratu dugu. Dagoeneko eskuragarri daude google play eta App Storen.


Mila lagunetik gora kalean, Tubacexeko kaleratzeen aurka, Aiaraldearen alde - Laudio - Aiaraldea.eus\nMila lagunetik gora kalean, Tubacexeko kaleratzeen aurka, Aiaraldearen alde\nAimar Gutierrez 2021-05-01 22:56\nTubacexeko langileak izan dira aurtengo Maiatzaren Leheneko protagonista nagusiak Aiaraldean. Mila lagunetik gora bildu dira Laudion eginiko mobilizazioan.\nKale nagusiak zeharkatu ostean, Herriko plaza bete dute manifestariek. Enpresa Batzordeko kideek hartu dute hitza bertan. Eskualdea defendatzen jarraitzeko deia luzatu dute, eta interpelazio zuzena egin diete instituzio publikoei, Tubacexeko gatazkan inplikatzea eta lan-erreforma deuseztatzea eskatuz.\nErresistentzia kutxari ekarpena\nBeste ekimen jendetsu bat ere egon da arratsaldean Laudion, Tubacexeko langileen mobilizazioa baino lehen. Ehunka herritarrek hartu dute parte Alberto Acero plazatik Herriko plazaraino joan den giza-katean, Tubacexeko langileen erresistentzia kutxaren alde eginiko zozketan bildutako dirua modu kolektiboan entregatzeko.


Hitzaldi dinamikoa, teoriatik praktikara - Sakana - Guaixe.eus\nHitzaldi dinamikoa, teoriatik praktikara\nGuaixe 2020-03-06 10:52\nFernando Morillo Itsasi euskaltegian.\nFernando Morillo idazleak solasaldi berezia eman zuen AEKko Itsasi euskaltegian\n"Deitzen nautenean gauza bat eskatzen dut: libre izatea". Fernando Morilloren hitzaldietan ez dago irakaslerik eta ikaslerik, "denak dira ikasle". Beraz, hasieran esertzeko eskatzen die guztiei. Aldiz, ondoren entzuleak aulkietatik jaikiko dira, idazlearen solasaldiak ez direlako nolanahikoak, izan ere, "esperimentatzea" gustatzen zaio Morillori: "jendearekin, nire buruarekin eta zuekin". Beraz, teoria alde batera utzi, eta "praktika" gustatzen zaio: "dinamikak egingo ditugu, mugituko gara". Euskaltegiko ikasleak eta irakasleak "zer pasatu zait" galderarekin aterako zirela aitortu zuen idazleak.\nMorillok azaldu duenez, William Butler Yeats Irlandako poeta "handiak" bizitzaren azken "enigma edo sekretua" ezagutzearekin obsesionaturik zegoen. "Esperimentu asko egin zituen bere buruarekin, oso basatiak, oso bitxiak", eta azkenean sekretua topatu zuen: "Itxuraz oso gauza txikia zen, baina txikitasun horretan gordetzen zen beste guztia". Butlerren arabera, pertsona bakoitzaren barruan poema bat dago, "baina ez edozein poema". Morillok "barruko poema" horrekin konektatzea nahi zuen. Izan ere, idazleak azaldu zuenez, bizitzaren tragediarik handiena "poema horretaz deskonetatzen bagara pixka bat, gure barruan zerbait itzaltzen dela" da.\nSolasaldia Sakanako Mankomunitateko Euskara zerbitzuak, AEKko Itsasi euskaltegiak eta Sakanako Mintzakideek antolatu zuten.


Mugagabean: Enare Muniategiren Zortziko Handia\nKantuan hainbatetan erabiltzen dugu mugagabea, izan errimatu ahal izateko zein 10/8an kabitzeko. Sarritan aldarrikatzen dugu mugarik gabe abestea, beste hamaika aldiz kantatu izan dugu mugen kontra, zenbatetan askatasunaren alde, kateak apurtzearen harira eta esan nahi duguna libre esatearen alde.\nZenbat alditan, hilabete batzuetan asteburu beste saiotan, entzule zein kantuan, bertsoaren berotan egon izan garenean, ideiak zehaztu nahi eta ezin mugagabetik atera. Broma dirudi mugagabetik atera nahi izatea, berez mugarik ez duen zerbaitetatik. Baina, broma ematen duen arren guztiz mugatuta gauden honetan ezin bost kilometro zeharkatu ilegalak izan gabe, edota umetan eskolara gaixorik egon ostean egiten genuen eran justifikantea erakutsi behar dugu lanera joateko. Eta ahaztu kontzertuez, edo herri bat baino gehiago zeharkatu behar dugulako, edo bertan behera geratu behar izen direlako; liburu azokez, antzerkiez, erakusketez,… Eta zelan ez agendan apuntatutako hamaika saioak ere ahaztu (hamaika zeozer esatearren mugagabean).\nMugagabean zenbatetan aritzen naizen konturatu ere ez naiz egiten, ez dakit ziur, eta ez naiz seguru aritzen aditza mugagabean deklinatzen kasi. Baina, gauza bat badakit seguru: Kultura segurua dela. Letra larriz idatzi eta esan beharreko esaldia da hau.\nSegurua eta beharrezkoa bizirauteko, arnasteko besteko beharrizana dugu. Eta horrenbeste muga artean aritu behar dugun bitartean zelan biziraun, Berri Txarrakek abesten zuen legez “bizi ala iraun”. Eta hori da nire galderetako bat, zertan ari garen, bizitzen ala irauten? Edo gure bizia uzten beste batzuen bizi estiloak iraun dezan?.\nLegearen zirrikituetatik ur-jauzi bat legez irteten da artea, abesteko, antzezteko zein adierazteko asmo eta ametsak. Eta mugak, muga ezak, berbakerak, eta legeak aparte utzita, azaldu gauza bat mesedez: lanera joatea segurua bada zergatik antzerkira ez? Liburu azokatara? Kontzertuetara? Bertso saioetara?. Hau da, noizko kultura martxan era seguruan? Eta mesedez, ez erantzun mugagabean.\nTags: bertsolaritza koronabirusa kultura mugagabean


hauteskunde iruzurrak: Martin Vrijland\nTag: hauteskunde iruzurrak\nFiled in BERRIAK ANALISIAK\tby Martin Vrijland\t25 maiatzean 2019\t• 9 Comments\nNorbaitek galdetzen du nola PVDAk urdinez irabazi dezake bat-batean? Ah, hori da, noski, eskuinaldeko VVD eta FvD (Mark Rutte eta Thierry Baudet) alderdiek soilik eztabaida handia izan dutela telebistan! Hori, noski, eztabaida honen bidez lortzen duten hautesleen araberakoa da [...]\nBisita guztiraak: 13.756.867\nMartin Vrijland op Nola behartu gobernuak aldatzera masak baztertu bitartean?\nRiffian op Lehenengo pausoa etiketatzea da, eta bigarren urratsa bazterketa da: txertoa botoia\nZergatik jakin nahi duzu hori? op Nola behartu gobernuak aldatzera masak baztertu bitartean?


Dokumentuak kopiatzea - Fundación Sancho El Sabio\nYou are here: Home1 / Zerbitzuak2 / Dokumentuak kopiatzea\nKopiak eskatzeko moduak\nSancho el Sabio Fundazioaren helburu nagusia informazioa eta bertan gordetako dokumentuak eskuratzeko lana erraztea da. Politika horren barruan, fondo horiek kopiatzea sartzen da. Legezko abisua\nIndarreko legeriaren eta egile-eskubideen arabera, ezinezkoa da dokumentuak oso-osorik kopiatzea. Aldizkarien artikuluak, kapituluak edo dokumentu zatiak soilik kopia daitezke, betiere hezkuntza- eta ikerketa-xedeei begira.\nKopiatuta erakusten diren lanei dagokienez, dagoen euskarri horretatik soilik egin ahal izango da kopia.\nPrentsa ezin daiteke zuzenean fotokopiatu. Kopiak dauden euskarrietatik lortuko dira.\nFundazioak berak erreproduzituko ditu material grafikoak -argazkiak, grabatuak, mapak, kartelak-, kamera digitala erabiliz. Ikerlariak digitalizazio horren kostua ordainduko du.\nHalaber, ikerlariek ezin izango dituzte fondoak eskaneatu, haiek ekarritako aparatuak erabiliz.\nKopia liburutegian bertan eska daiteke, edo bestela eskaera posta arruntez, faxez edo posta elektronikoz bidaliz honako helbide honetara:\nEskaeran honako hauek zehaztuko dira:\nDatu pertsonalaK, posta arruntaren eta/edo posta elektronikoaren helbidea, eta NAN edo IFZa. Datuak babestea\nMonografiak: egilea, titulua eta urtea.\nAldizkariak: titulua, zenbakia edo liburukia, urtea eta orri kopurua.\nAldizkari/monografia-artikulua: artikuluaren egilea eta titulua, aldizkariaren titulua eta zenbakia edo liburukia, urtea eta eskatutako artikuluaren orri kopurua.\nKopiak zertarako behar diren ere adieraziko da: norberaren erabilera, ikerketa edo argitaratzea.\nErreprodukzio partziala egiteko eta ondoren argitaratzeko baldintza orokorrak\nIkerketa egiterakoan, erabiltzaileak SANCHO EL SABIO FUNDAZIOAREN fondo digitalizatuetako irudiak, inprimatzeak edo kopiak baliatu eta bildu baditu, ikerketa hori argitaratu aurretik, dagokion baimena eskatu beharko dio Fundazioari idazki baten bitartez. Gainera, lana argitaratu ondoren, lanaren ale bat bidaliko dio.\nSANCHO EL SABIO FUNDAZIOAREN fondoen kopia partzialak bilduko diren argitalpenetan, fondo horien jatorria aipatu beharko da. SANCHO EL SABIO FUNDAZIOAk fondoak kopiatzeko emandako baimena argitalpen baterako bakarrik balia daiteke. Lana berriz ere argitaratu nahi bada, beste baimen bat eskatu beharko da.\nLiburutegian bertan egindako eskaerak\nFotokopiak DIN-A4/B.Z. inprimatzea €0,09\nFotokopiak DIN-A3/B.Z. inprimatzea €0,20\nFotokopiak DIN-A4/Kolorez inprimatzea €1\nFotokopiak DIN-A3/Kolorez inprimatzea €2\nIrudi digitaletik egindako kopia B.Z. inprimatzea €0,12\nIrudi digitaletik egindako kopia Kolorez inprimatzea €1\nMaterial grafikoen digitalizazioa €3\nMaterial grafikoko kopia digitala €3\nEuskarri elektronikoa (CD-ROM/DVD) €1\nKanpotik egindako eskaerak; postaz bidaliko dira, eta jasotzean ordaindu\n(REBIUN tarifa aplikatuko da)\n40 kopiara arteko dokumentua €5\nLehen multzo horri erantsitako kopia bakoitzeko €0,40\nSOD (Internet bidezko bidalketa). 15 orrira arte €4,5\nBidalketa gastuak zure esku egongo dira\nKutxabank-en 2095 0611 07 1090074542 kontu-zenbakian ordaindu, izen-deiturak eta DOC. ELEC. Kontzeptua adieraziz.\nEdozein aukeraketa eginik ere faktura bat bidaltzeko beharrezkoa zaigu helbide bat eta N.A.N. edo pasaporte zenbakia. Bidali


Zaharrak berri - blogoetak\nBidean berriz, bide berrian: Costa Rica utzi eta Panama aldera gaur gauean bertan, autobusez.\nTicabus, Costa Ricako San Josetik Panamako David-eraino.\nEta berriak bidean:\nMediterraneoan ehunka lagun itota berriz, azken astean.\nEz, nahastu egin haiz, albiste horrek baditik hilabete batzuk, ez duk berria… baina izan zitekean gaur goizekoa, zergatik ez. Ez litzatekek, baina, luze izango lehen albiste egunkarietan, urrutiko beren etxeetan baino ez baitituzte hildako horiek banan-banan kontatzen –gureetan saldoka kontatzen ditiagu, abelburuak bailiran, zenbakia izen eta jatorria abizen.\nItalia erdialdea astindu dik lurrikara batek.\nHildakoen kopurua laukoiztu egin duk idazten hasi haizenetik hona (gutxienez 120, oraintxe), gehiago izango dituk seguru. Izen-abizendunak hauek, hala behar dik gizalegez.\nGizonezko bat atxilotu ditek Bilbon, bikotekidea jotzea egotzita.\nBi gizon atxilotu ditiztek Bilbon, hiru andreri sexu erasoak egitea egotzita.\nEta beste hiru.\nEmakume bat jantziak eranztera derrigortu dik Poliziak Nizako hondartzan.\nBeste sexu eraso bat ote, hau ere? Erotzen hasita al gaude?\nNafarroako bide seinale askok gaztelaniaz jarraitzen dutela salatu ditek.\nBazegok premia, badagoenez!\nOtegi hautaezina dela erabaki dik Gipuzkoako Hauteskunde Batzordeak.\nHemendik aurrerakoa ezaguna duk: tira eta bira, hitz eta pitz, arre eta so, ika eta mika, ele eta mele… arma, tiro, Konstituzionala, pum! Beste behin egingo ditek tiro, beste behin enoratuko ditek beren zuzenbidezko estatu delako hori. Baina alfer-alferrik zebiltzak –nolako kaltea egiten duten, ordea!–: noiz ikasiko ote dute herri honetan beti sortuko direla besteak, beti jaioko direla borroka horretan iraungo dutenak, enbor beretik jaio ere? Aupa eta animo, Maddalen (hara, Mandela-ren anagrama, bustidura eta guzti!), Irabaziarte!\nZaharrak berri, bistan denez. Edo… mailak gaindituz ote goaz, egunetik egunera?\nAutobusa abiatu duk, ea goizaldera iragan beharreko muga horrek zer berri dakarkian.\nIzenbururik gabe IV\nCosta Ricako argazkiekin oihanaren testuan emandako adjektiboetatik asko sentitu dizkiat. Azkura falta agian? Gero pentsatu diat … eskerrak sentitutako horiek guztiak fikzio besterik ez diren! Eta orain, honetara etorriz, zera datorkit burura, ez al dituk hobeak izango fikziozko sentipen horiek errealitate gordina baino?\nHiretzat noski, kontakizun eta argazki eder gehiagori bide ematen dien errealitate ederra opa diat. Hartatik gozatzea espero baitiat nik ere!\nEa hala gertatzen den.\nArgazkiak, ez ote dira izenak gehiago adjektiboak baino? Ez da erraza adjektiboen ñabardurak argazkien bidez transmititzea, ez behintzat adjektibo batzuek adierazten dituztenak. Nola adierazi irudi baten bidez lizuna, betierekoa, hilgarria? Nola adierazi mugagabea bera, argazki baten funtsa –eta zentzua ematen diona– airea, espazioa, mugatzea denean?\nAzkura ez da ageri, ez, ez adjektiboen zerrendan eta ez argazkietan ere. Baina bai, oihanean sentitu, sentitzen da, nola ez, inguruan moskitorik ez izanagatik edozein zomorro ikustatzeak sentiaraziko dizu batzuetan. Azkura sentituta ez ezik, saltoren bat edo beste ere emanda nago, adaskaren batek lepo aldean –eta ustekabean– egindako laztanak eraginda.


NASAk abiadura supersonikoaren errekorra hautsi du | Consumer\nNASAk abiadura supersonikoaren errekorra hautsi du\nEstatu Batuetako espazio-agentziako hegazkin esperimental batek soinu-abiadura hamar aldiz gainditzea lortu zuen proba-hegaldi batean\nEgilea: mediatrader 2004-ko azaroak 18\nJoan den asteartean, X43-A hegazkin esperimental txikiak 11.265 kilometro orduko abiadura hartu zuen, soinua baino ia 10 aldiz handiagoa, AEBetako Espazio Agentziak garatutako motor hipersoniko berri bati esker. (NASA), hegaldi komertzialen eta misio espazialen etorkizunerako ikuspegi iraultzaileak irekitzen dituena, Lurreko orbita apaletan.\nErrekor hori, batez ere, hegaldi hipersonikoak bi hamarkadako epean eguneroko errealitate bihurtzen saiatzeko propultsio-sistema alternatibo batek –scramjet motorra– behar zuen bideragarritasun-proba esperimentala da.\n“Scramjet” motorrarekin, teorikoki posible izango litzateke Atlantikoa 30 minutu baino gutxiagoan soinu-abiadura baino 15 aldiz azkarrago zeharkatzea. Propultsio-teknologia horrekin, hegazkin komertzial batek Madril-Sidney ibilbidea bi ordu baino gutxiagoan estaliko luke, eta Madril-Tokio ibilbidea 60 minutuan.\nAzkarra eta arina\nNASAk zehazten duenez, “scramjet” motorrak sateliteak behe-orbita bidez garraiatzen dituzten kohete berrerabilgarrietarako ere izan daitezke. Sistema horren abantaila nagusia da, Mach 4 abiaduraraino (Mach 1 soinuaren abiadura da) ohiko erreakzio-motor batekin ibilgailu bat propultsatzea lortzen bada, scramjet motor gehigarri batek Mach 15eraino azeleratu dezakeela oxigeno-tanga astunak erabili gabe, satelite-jaurtitzaileek behar duten bezala. Gainera, motor horrek propultsio-bultzada modulagarria du, bidaiarien merkataritza-hegazkin handien erreakzio-motorren bultzadaren modukoa.\nMotor esperimental horrek elementu mekaniko mugikor gutxi ditu, eta erregai gisa hidrogeno bat erabiltzen du, zeina airearen oxigenoarekin nahasten baita motorra abiadura supersonikoan sartzen denean. Airea berez konprimitzen da X43-A hegazkinak atmosferan aurrera egiten duen Mach 4 abiadurarekin eta motorraren sarrera-toberaren formarekin, hegazkinetan edo autoetan turbinek edo pistoiek duten antzeko funtzioa betetzen baitu.\n“Scramjet” motor batek hidrogenoa bakarrik garraiatu behar du. Hori dela eta, txikiagoa eta arinagoa da, eta, horri esker, karga astunagoak jarri ahal izango ditu orbitan. NASAk dio motor horren diseinua sinplea dela ikuspegi kontzeptualetik, baina funtziona dezakeela frogatzea askoz zailagoa izan dela. Motorrean zeharreko aire-fluxuak abiadura supersonikoak lortu behar ditu funtzionatu ahal izateko.\nJoan den astearteko hegaldia hirugarrena izan zen ikerketa-programa honetan. Lehena 2001ean hasi zen, baina porrot egin zuen. Bigarrena martxoan egin zen, arrakastaz. Motorrak 11 segundoz funtzionatu zuen X43-A-tik Mach 7ra. Hegaldi horretan, hegoen ertzak oso tenperatura altuetara iritsi zirela ikusi zen, eta, ondorioz, karbono-zuntzez indartu ziren.\nhipersónico-eu motor-eu nasa


EAE-ko Itsasertza Babestu eta Antolatzeko Lurralde Plan Sektoriala - Lurralde Politikarako Aholku Batzordea - Euskadi.eus\nEAE-ko Itsasertza Babestu eta Antolatzeko Lurralde Plan Sektoriala\nEsku artean duzuen Isatserta babestu eta antolatzeko Lurraldearen Arloko plana helburu nagusi baterako landu da: Ondare natural ikaragarria den EAEko itsasertzaren blindaje handiagoa lortzea, ingurumenaren eta ekologiaren aldetik.\nHala bada, tresna erabakiorra izango da euskal itsasertza bere osotasunean hartu, eta bertan eragiten duten jardueren ondoriozko kalteak gutxitzeko neurri eraginkorrak zehazteko.\nAzken batean, ez da itsasertza babestu eta antolatzea bakarrik; horrez gain, itsasertzean eta lehorreko bere ingurunean lurralde eta hirigintza jardueretan diharduten administrazio desberdinen arteko koordinazioa optimizatu nahi da, ahalik eta modu eraginkorrenean ingurumen aldetik osasuntsu dauden eremuak zaintzeko eta ahul dauden eremuak, berriz, hobetu edo birsortzeko.\nEusko Jaurlaritzaren Kontseiluak 2007ko martxoaren 13an behin betiko onartu aurretik, administrazio desberdinek eta gizarte eragileek eta elkarteek lau hilabeteko epean, jendaurreko informazioaren izapidearen barruan euren ekarpenak egiteko aukera izan zuten.\nItsasertzeko Lurraldearen Arloko Plana, aurretik behin betiko onartutako Hezeguneetako Lurraldearen Arloko Plana eta Ibaien eta Erreken ertzak antolatzeko Lurraldearen Arloko Plana osatzera dator, itsasertzaren babes maila bizkortu eta sendotuz.\nAntolamenduko esparrua itsas-erriberaren barne mugatik hasi eta 500 metroko tartea da; Kostaldeari buruzko Legean zehaztutako eragin-esparrua, hain zuzen. Esparrua ibaiertzetaraino zabal daiteke, itsasaldien eragina iristen deneraino.\nAntolamendurako eremu horretan, natur baliabideak babestu, hobetu eta zaintzeko irizpideak ezartzen ditu eta bestalde, itsasertzaren erabilera publikoa arautzeko gidalerroak ezartzen ditu. Horrekin batera, babes bereziko guneak adierazteko irizpideak proposatzen ditu, Kostaldeei buruzko Legeari jarraituz, eta baita euskal itsasertzeko hainbat eremu ingurumen aldetik sentikorrak diren guneen katalogoan sartzeko irizpideak ere, Euskal Herriko Ingurumena babesteko Lege Orokorra betez.\nGure itsasertza babesteko asmoz, babes-kategoria desberdinak ezartzen ditu eta aldi berean kategoria horietako bakoitzean onar daitezkeen erabilerak proposatzen ditu, betiere itsasertzeko gune jakin batzuetarako ingurumen eta lurraldearen antolamendurako beste tresnatan araututakoa kontuan hartuz (Urdaibai, Parke Naturalak, Biotopo Babestuak, Natura 2000 Europako Sare Ekologikoan daudenak, portuak, eta abar. )\nGuztia, hasieran esan dudan moduan, gu guztion altxorra den kostaldea zaindu eta babesteko; horrela bada, Eusko Jaurlaritzak beste urrats bat eman du iraunkortasunaren aldeko bere apustuan.\n43/2007 DEKRETUA, martxoaren 13koa, Euskal Autonomia Erkidegoko Itsasertza Babestu eta AntolatzekoLurraldearen Arloko Plana behin betiko onartzen duena.\nLAP Google Earth-en\nI Liburukia: Informazio-memoria\nII Liburukia: Diagnostikoa\nIII Liburukia: Justifikazio Memoria\nIV Liburukia: Antolamendu-arauak\nV Liburukia: Azterlan ekonomikoa eta finantzarioa eta jardun-programa\nVI Liburukia: Hirigintzako Udal-plangintzaren gaineko eraginak\nIngurumenaren gaineko Eraginaren Baterako Ebaluazioari Buruzko Azterlana


Arin doa gure herria\nKategoria gurasoa: Zuk esan\tKategoria: Aste on\tNoiz sortua: Igandea, 10 Apirila 2011\tArgitaratua: Igandea, 10 Apirila 2011\n“Aste on” idaztea suertatzen zaidan guztietan, egutegiari begirada ematen diot: zer dago egun hauetan hizketagai? Zer dabil bolo-bolo guztion ahotan? Zerk du gaurkotasuna lerro batzuk idazteko?. Egutegian atzera begira eta aste bateko epean…\nApirilaren 4an, astelehenean, ertzaintzak jipoitu gintuen gure herrian… hitz bi bakarrik etortzen zaizkit burura: nazka eta mespretxua.\nAsteartean, apirilaren 5ean, euskal sindikatuek manifestazioa egin dute Madrilen… akatsak eta hutsuneak egon arren, azpimarratzekoa da Euskal sindikalgintzaren lana… txapo!\nApirilaren 6an, asteazkenean GALen aurkako epaiketan Planchueloren deklaraioak X eta Gonzalez “jaunaz”… eta PSOEk nori eman nahi dizkio “demokraziaz” irakasgairik?\nZazpian, osteguna, Korrika hasi da Trebiñon: jaia, errebeindikazioa, hizkuntza eta nazioa… herri honek sortu duen ekinbiderik onenetarikoa… onena ez bada.\n8an, ostirala, “Egin Dezagun Bidea” aurkezten da… egingo dugu zailtasun guztien gainetik maite ditugunak gurekin egon arte.\n9an, Bildu aurkeztu da Donostian, hobe ez aipatzea ezer, agian testu honi ere Rubalkabak lupa pasatuko dio.\nGaur hilak 10 ditu, Frantziako tiroketa, bi detenitu, ohiko "hitzak", ohiko "erreazioak" norbaitek sinisten ote du oraindik "bertsio ofiziala"?; eta egutegian aurrera begira, eta burua gehiegi estutu gabe...\n13an Gatzak askasuna berreskuratuko du: Gatza ez zaitut ezagutzen, baina jakin badakit duintasunaren eredua zarela.\n14an Errepublikaren eguna… askotan pentsatu izan dut zer izan zitekeen gure herriaz, gure bizimoduaz fasxistek gerra zibila irabazi izan ez balute…batek daki.\n16an Korrika Sopelara helduko da, eta arratsaldean Gatzaren Ongi etorria Zornotzan. Goizean poztasunak iribarreak marraztuko ditu herriko kaleetan, eta arratsaldez poztasunak agian malkoak sortuko ditu une hori hunkigarria izango delako… “beltzak” ez zaudete gonbidatuta.\nNondik hartu eta nondik jorratu aktualitatea bizi garen gira bira honetan? Nondik hausnartu lasaitasunez gure egunerokoa hain arin doanean? Nondik oratu gaiak baretasunez aztertzeko astirik ez dagoenean…\nHerri zoroa, herri maitagarria, herri neurotikoa, herri bizia gurea…


NASAk Ilargian ura dagoela baieztatu du - Berria Ikasgela\n2021eko abuztuaren 16a\nUr izoztua dago Ilargian. Hori baieztatu du NASA AEBetako Espazio Agentziak; orain argitaratu ditu 2018ko abuztuaren 31n egindako behaketa batzuen emaitzak, eta, haiek aztertzen bi urte baino gehiago jardun ostean, «zalantzarik gabe» ur izoztua aurkitu dutela ondorioztatu du. Ez gutxi, gainera. Adierazi dutenez, gutxienez 40.000 kilometro koadro dira satelitean ur izoztua duten gainazalak. Nature Astronomy aldizkariak bi lan argitaratu ditu ondorio horiek azaltzen dituztenak.\nAurkikuntza oso garrantzitsuak izan daitezke aurrerantzean Lurraren satelitera egingo dituzten misio tripulatuetarako; edateko ura eskuratzeko modua egongo dela uste dute orain ikertzaileek. Izan ere, Ilargiko ura Lurrekoaren berdina dela ondorioztatu dute, eta erabilgarria izango dela: «Edan aurretik iragaztea nahikoa izango da». 2024. urtean Ilargirako misio bat egiteko asmoa du NASAk.\nAurkikuntza oso garrantzitsuak izan daitezke aurrerantzean Lurraren satelitera egingo dituzten misio tripulatuetarako.\nAurkikuntzotan erabakigarriak izan dira, besteak beste, Boeing 747SP batetik lortutako irudiak, munduko behaketa zentrorik altuenetik, 13.000 metroko garaieran; hegazkinean jarritako teleskopioak argi infragorri bat antzeman zuen, urak soilik isla dezakeena. Ikertzaileen arabera, Ilargian ez dago isla hori egin dezakeen beste materialik: ura bakarrik.\nTeleskopioa Clavius kraterrera begira jarri zuten, 200 kilometroko diametroa duen zulo batera, Ilargiko hego polotik gertu. Kraterretan ez du sekula jotzen Eguzkiak, eta, horri esker, ura egonkor manten daiteke haietan, izoztuta. Esan dutenez, lur gramo bakoitzeko 200 mikrogramo ur daude, eta, ondorioz, Ilargian litro bat ur lortzeko astronautek bost tona lur beharko lituzkete. Hala esanda, oso ur gutxi dela dirudi, baina zientzialariek nabarmendu egin dute aurkikuntzaren garrantzia: «Ezer ez egotea baino gehiago da».\nNASAk Ilargian ura dagoela baieztatu du Paulo Ostolaza | | 2020eko urriak 26


Prentsa oharra: EPPKren BITARTEKARIEN ATXILOKETAK: zaharrak berri - Steilas\nPrentsa oharra: EPPKren BITARTEKARIEN ATXILOKETAK: zaharrak berri\nEPPKren BITARTEKARIEN ATXILOKETAK: zaharrak berri\nSTEE-EILASek errefusatzen du atzo bake negoziazio prozesurako euskal presoen kanpoko interlokuzia osatzen zuten abokatuen kontra egindako operazioa, zeinean 8 bat lagun atxilotu zituen guardia zibilak. Ekimen hau azken urteetan izandako beste asko bezalakoa da, eta, beste kasuetan bezala, amorrua eta oinazea baino ez dute bilatzen.\nGainera, ezin da ahaztu operazio hau gauzatu dela euskal gizartea presoen eskubideen aldeko mobilizazio erraldoia prestatzen ari denean, eta preso daudenek eta izan direnek bide politikoak erabiltzearekin konpromiso argia adierazi berri dutenean. Izan ere, batzuk ez omen dute ulertu nahi egoera aldatu dela eta bakea eta normalizazio politikoa bihurtu dela gehiengoaren ametsa; konponbiderantz urratsak eman beharrean, prest daude oztopo gehiago jartzeko.\nAtzoko sarekadaren atzean Euskal Herrian abian dagoen prozesua zapuzteaz gain bestelako gaiak ezkutatzeko saiakera ere sumatzen dugu: Catalunyako prozesua, ustelkeria kasuak agerian izatea, biztanle gehienen bizi baldintzak okertzea… Hainbat arazo konpondu ezin duenean, Madrilgo gobernuak aspaldiko “terrorismoaren aurkako” euskarriari eutsi nahi dio, garai berrietan gaudela onartu gabe.\nSTEE-EILASek uste du hau ez dela bidea, atzoko atxilotuak kaleratu behar dituztela eta bultzada politikoa duten ekimen hauek bertan behera gelditu behar direla betiko. Halaber, Eusko Jaurlaritzari galdegiten diogu ez dezan gehiago onartu Ertzaintza Guardia Zibilaren atal subsidiario moduan erabiltzerik.\nAldi berean, pertsona guztien eskubide guztiak errespeta daitezen exijitzen dugu eta elkarbizitza demokratikorako oinarri sendoak finkatzeko egiten ari diren esfortzuak txalotuz, bide horren alde bere indarrak jartzeko konpromisoa berretsi nahi dugu.\nSindikatu honek, beraz, bat egiten du gaur arratsalderako eta biharko leku ezberdinetan egin ari diren mobilizazio deiekin, eta nabarmendu nahi du Urriaren 11ko ekitaldiek izango duten garrantzia.\nGure salaketarekin batera, elkartasuna adierazi nahi diegu atxilotuei.\n2014ko urtarrilaren 9an\njoakin2014-01-10T14:31:38+01:002014 10 urtarrila |Albisteak, EAE, Jendarte mugimenduak, Nafarroa, Prentsa Oharrak|


EDUARDO URZELAI ASTEGIA- Plaza-gizona / Erri-gizona\nMartín Olazar Uribe\nJosé Luis Munitibar "Muñoyerro"\nJosé Luis Bengoa Zubizarreta\nIñaki Eizmendi "Baserri"\nJosé Manuel Ibar "Urtaín"\nIñaki Perurena eta Eduardo\nEduardo zanaren oroigarri lez, asteko, irakurri dagigun, berbaz berba, Martin Olazar Uribe abadeak bere biografian idatzitako pasarte auxe:\n“Erri guztietan sortzen dira une latzetan jaiki eta txarto pasetan dabilzenei laguntza emoten jakiten dabenak. Orrexetakoa zan Eduardo. 1936ko guda ezkeroztik, gure erria une gogor orreetako batean egoan, saminduta; dana zan jazarpen, dana zan debeku, dana zan zanpaketa. Zorionez, baina, une gogor orreexetan erriari poza eta animoak emoten jakin eban gizon bat sortu zan Berrizen: Eduardo Urzelai. Bakarrik edo taldean, galdutako jai‑giroa eta alaitasuna barriro be errira ekarten jakin eban: erri‑kirolak eta euskal folklorea suspertuten jakin eban, euskal kulturea, erriko gizarte‑aurrerakuntzetan aitzindari izan zan, erriko beartsuei laguntasuna emon eutsen... eta beti be, aldarte onean. Eta ori guztiori, era askotara egin eban, batzuk benetan bitxiak.\nAurrera egin baino leen, esan dagigun Eduardok antolatutako ospakizunetako dirua beti erabili zala gizarte‑eginkizunetarako: Ongintza Batzarako, Adimen Urrituei laguntzeko, etab. Goazen aurrera, bada. Ikusi dagigun, orain, José Luis Munitibar “Muñoyerro”k, erri‑kiroletako kazetari ospetsuenetan ospetsuenetakoak, Eduardori buruz idatzitako artikuluetako batean esandakoa:\n“Durangaldeko Merindadean, Berriz erriko San Antonio Olakuetako auzunean, aspaldidanik egiten zirean idi‑demak, baina baserritar-kutsukoak zirean, sari bakoak eta lur gaineko probalekuan egindakoak. Gerotxuago, beste probaleku bat egin zan, irekia, baina ez zan lar ona idi‑probetarako. Garai arexetan, ostera, Olakueta auzuneko mutiko bat asi zan San Antonioko probak antolatzen, Eduardo Urzelairi buruz nabil, orduantxe 15 urteko mutikoa (1924ko zezeilaren 20an jaiotakoa). Berezko doaiak ebazan probak antolatzeko, baita baserritarrekaz artuemonetan aritzeko, izan be, plazagizona genuen Eduardo.\nOrreri esker, urterik urte, Berrizko probalekuaren kategoria eta sona anditzea lortu eban”. Eduardo Urzelaik, Berrizko semeak, ez eban atsedenik artu, ez orixe, eta sariak eta baldintzak obetuz joan zan urterik urte. Ala, 1957an, akuilari bi bakarrik ipini ebazan. 1959an, berriz, 42.250 pezeta emon zirean saritan; 8.000 pezeta leen sailkatuarentzat. Idi‑bikotearen oinarria 1.050 kilotan jarri zan. 1965ean, historian leenengo aldiz, sei zifratako saria emon zan, au da, 100.000 pezeta. Urteak dira Berrizko idi‑demak Urzelaik antolatzen dauazala erriko gazte‑talde baten laguntzagaz eta udaletxekoen laguntzagaz. Lortzen dabezan irabaziak erriaren onurarako erabiltzen dabez.\nOrain arte esandakoaz aparte, bada Eduardo Urzelaik idi‑demetara ekarritako beste asmakuntza bat: kinielak, idi‑demen pizgarria. Eduardo Urzelairen azkenengo asmakuntza ligarena da, Bizkaian eta Gipuzkoan egindako probetan lortutako puntuak pilatuz osatzen dana. ”Ara, aintzina gure baserritarrentzat oitura bat zoilik zana, gaur egun gu guztion gozagarri bilakatu da, turismoa ekartzen dau, karidadea bultzatzen dau, eta Berrizen izen ona eta Durangaldeako Merindadearena erri‑kirolen leenengo tokian ipini dau”.\nBestalde, José Luis Bengoa Zubizarretak, 1981eko garagarrila‑agorrilan argitaratutako “Euskal Jokoak” monografikoan (ezinbestean irakurri bearrekoa), probaleku‑zerrenda deritxon atalean, auxe diño: “Atal onegaz amaituteko Berrizen egon diran iru probalekuak aitatu behar dodaz: Olakueta auzunean, San Antonio ospakizunean (urtarrileko jaia) lurgaineko probak egiten ziran. Gerotxuago, probaleku estalia egin zan (“obra‑zuzendari Francisco Iturriagagoitia ospetsua izan zan, “Patxi Lebario”). Kirol‑orrialde mordoa idatzi dira probaleku orretan. Probaleku “zaarrean” (adokinagaz, gaurkoaren antzera) “San Antonio I. saria” egin zan 1956an. Antolakuntza‑lanetan zale amorratu bat ibili zan, idi‑dematan iraultzaile gaur egun ezagutzen doguzan idi-demak egin arte (berori izan zan kinielak idi‑dematan sartzen leena eta probalariei pizgarriak emoten benetako sari potoloak eskainiz), alegia, Eduardo Urzelai. Euskal kirola zorretan dago beragaz. Saria Vicente Basañez erandiotarrak irabazi eban, 57 untzagaz, bere ostean José Iturriaga eta Antzua sailkatu ziran”.\n1954an “Euskal Joten Bizkaiko I. Dantza Txapelketea“ antolatu eban\n1955ean “Idi‑demen I. San Antonio saria” antolatu eban\n1955ean “Erriko Ortuarien I. Txapelketea” antolatu eban\nUrtero, ospakizun orreexek eta beste batzuk antolatu ebazan bai Berrizen (Olakuetan eta Elizondon) bai inguruko beste errietan be.\n1969an “Erregulartasunaren ALFA Saria“ asmatu eban\n1974an itxi eutson eginkizun orreek egiteari (1974/05/12). Erritarrek omenaldi beroa emon eutsen.\nAlandaze, bere ostean etorri zirenekaz lanean jarraitu eban, eta ALFA Sari Nagusiaren ardura hartu eban bere gain.\n1985ean, ALFAk proba onen babesle izateari itzi eutson eta, orduan, Eduardo Bizkaiko Aurrezki Kutxagaz asi zan artuemonean. Orren ondorioz, aurrerantzean “Bizkaiko Aurrezki Kutxa Erregulartasunaren Sari Nagusia” deitu zan proba. Gero, “Erregulartasunaren BBK Sari Nagusia” deitzen asi zan, gaur arte, 2006. urtea arte.\n1986an omenaldi beroa eskaini eutsen Abadiñon.\n“Durangaldeko Merindadeko Sari Nagusia” sortu eban (1990. urtea)\n2001ean azken omenaldia jaso eban (2001/07/21), Berrizko Gaztedi taldeko gazteek emondakoa. Perurena aita‑semeak aritu ziran Olakuetako plazan, eta ondorengo bazkari errikoia Toki‑Ona jatetxean egin zan.\nAitatutakoez ezeze beste ideia asko euki ebazan Eduardok. Aitatu egingo doguz orreetako batzuk:\nMery elefantea Antzuaren idien aurka(1963).\nUrtain Sari Nagusia – Idi-demak -\nDantzari‑eguna edo euskal jaiak Berrizen\nEuskal folklorearen asteak Elorrion\nDanborrada Berrizen Eibarko musika‑bandagaz “Alperrak” alkartekoekaz\nOlakuetako pilotaleku estaliaren estraineko partidak\nEsku‑pilota eta zesta‑punta partidak Ezkurdi Jai-alain.\nJ. Manuel Urtainen eta Eusebio Urtainen arteko boxeo‑konbatea.\nJ. Manuel Urtainen eta Etxebarriaren arteko boxeo‑konbatea\nAinbat erronka eta erakustaldi\nIngalaterrako futbol selekzioaren bisita Berrizera, Bobby Moore buru ebela\nSanta Isabel Sari Nagusia, afizionatuentzako txirrindulari‑proba\n1973ko Bizkaiko Ziklo‑Kross Txapelketea, Durangoko Txirrindulari Alkarteak antolatua\nOrregaz aparte ekintza asko egin ebazan erriaren alde, besteak beste:\nNicolas Learreta eta bere andrea Josefina Markinagaz artuemonetan asi zan euren lurzati batzuk doaintzan emon egiezan erriko eskolak egiteko. Gerotxuago, lurzati orreetan, futbol‑zelaia eta belodromoa be egin ziran.\nUdalagaz alkarlanean, eskolak egiteko dirua biltzeaz arduratu zan dirulaguntzak emoteko prest egozan gurasoengana joanez.\nLearreta Markina eskolakoek “Honoris Causa” bazkide izendatu eben\nErriko Ongintza Batzako lendakari eta fundatzaileetako bat izan zan\nDurangaldeko Adimen Urrituen Alkarteko lendakari eta fundatzaileetako bat izan zan\nAnbulatorioa ekarri eban Berrizera\nJubilatu‑etxearen sustatzaile izan zan. Berak ipini eutson izena: “Gure Izerdia”\nDurangaldeko Merindadeko kide izan zan eta Durangalderako anbulantzia‑zerbitzua lortu eban\nBerriz Kirol Taldea sortzeko lan eskerga egin eban. Berori izan zan taldearen leen lendakari\nMarino Lejarretagaz berba egin ostean, beragaz joan zan Ortuellako kanposanturaino, gas‑eztandaren ondorioz ildako Ortuellako umeen omenez “Semana Catalanan” irabazitako lora‑sortai eskaintzeko.\nBerrizko udaletxeko zinegotzi izan zan\nDurangaldeko batzarkide izan zan “Gernikako Batzar Nagusietan”\nPilotazale amorratua zan. Ikusle ezeze, Clemente Perez Arroyo “Panaderito de Oyón” ospetsuaren botillero be izan zan\nEiztaria zan be bai. Eiza‑gune bateko kide izan zan Lences de Bureba errian, eta 12 urtetan lendakari.\nBeste garai batean, usoa eizatzeko postu bateko kide izan zan Herrera mendatean, baita beste eiza‑gune bateko kide Sanmaniego errian\nAzken aldian, Roman Lejarretagaz ibiltzen zan eizan Arriola aldean\nEkintza orreek danak bere eguneroko betebearretatik aparte eginten ebazan, izan be, ogibidez, dekoletaje‑tailer bateko ugazaba eta zuzendari zan.\nBere bai izan zan...\nMakina‑erremintaren salmentarako biltegi baten bazkide sortzailea Gasteizen: “Vascongada Industrial”\nEgaluzea arrantzatzeko itasontzi baten bazkidea, Lekeition egin eta Lekeition uretaratua: “Playa de Txatxarramendi”\nBerrizeko zinemaren jabe bere koñatu Gregorio Amezuagaz batera. Oiko programazioa ezeze batzarrak eta musika‑ospakizunak be egin ziran bertan.\nBeti euki eban bere andrea, Concepción Gastelurrutia Berriztarra, ondoan, euste puntu bezela, (etxekoentzat Kontxa edo Kontxita). Gazte-gaztetan ezkondu ziran eta 56 urteurren ospatu ebezan alkarregaz.\nBi seme‑alaba izan zituen: Rodolfo (andrea, Mari Cruz Ruiz de Apodaca) eta Ana Isabel (gizona, Jose Ignacio Arrieta)\nEduardok bost loba euki ebezan: Maria, Eduardo, Cristina, Eneko eta Laura.\nEz dogu amaitu gura Eduardoren gurasoen aipamenik egin barik, Pantaleón Urzelai eta Emilia Astegia. Sei seme‑alaba euki ebezan: Felisa, Jovita, Eduardo, Maria Luisa, Fernando eta Milagros.\nEsan dagigun baita Emilia oso sinistuna zala, eta Eduardo bere bai, bere amaren antzera.\nEduardok dokumentu asko gorde zituen: egunkari‑zatiak, argazkiak, gutunak, jai‑egitarauak etab. Dokumentu orreek danak Berrizko istoriaren zati bat dira. Orrexegatik gure gogoa ona ekarteko eta betirako gu guztion oroimenean gordetzeko. Goian bego.\n© EduardoUrzelai.com 2006


Irekia Eusko Jaurlaritza - Gobierno Vasco :: “kultura ondarea bizi”: Kultura ondareaz solasaldiak\n“kultura ondarea bizi”: Kultura ondareaz…\n<img src="https://www.irekia.euskadi.eus/uploads/cover_photos/23492/original/kultura_ondarea.jpg" style="max-width:100%" alt="" />\nKoldo Saratxaga, Aizpea Goenaga eta Ander Manterolak kultura ondarearen inguruko hausnarketa plazaratuko dute Euskadiko Artxibo Historikoan\nArantza Aurrekoetxea Hezkuntza sailburuordea moderatzaile lanetan dela, Koldo Saratxaga, Ner Group ekimenaren sustatzailea, Aizpea Goenaga, Etxepare Euskal Institutuko zuzendaria eta Ander Manterola, Labayru Ikastegiko zuzendaria, mahaiaren inguruan elkartuko dira bihar abenduak 4, kultura ondareaz hitz egiteko. Euskadiko Artxibo Historikoan burutuko da “Kultura ondarea bizi” solasaldien lehen mahai ingurua, arratsaldeko 19:00etatik aurrera.\nMahai inguru hau gure inguruari bestelako begiz begiratzeko gonbidapena da. Kulturak eta kultura ondareak norbanakoari zein gizarteari begira daukaten garrantziaren gaineko ikuspegia zabaldu nahi du ekimenak, eta eztabaida sustatu euskal gizartean. Horregatik, gai honen inguruan interesik duen herritar orori dago irekia.\nHurrengo hitzordua, Donostian. Ondarea zer den, edo bakoitzak nola ulertzen duen aztertzen jarraitzeko hurrengo hitzordua abenduaren 17an izango da Donostiako Koldo Mitxelena Kulturunean, “Kultura ondarea bizi” mahai inguru berri batekin. Hizlari izango dira Donostiako mahai inguruan: Javier Elzo, Deustuko Unibertsitateko katedradun emeritua, Jose Maria Setien, Donostiako gotzain emeritua, eta Garbiñe Biurrun magistratua.\nKultura Ondarea Saria: begirada gaztea ondareari\n“Kultura ondarea bizi” mahai inguru zikloa Eusko Jaurlaritzako Hezkuntza, Hizkuntza Politika eta Kultura Sailak antolatu eta 16-18 urte bitarteko ikasleentzat abian den sariketaren baitako jarduera da, Kultura Ondarea Sariaren baitakoa, hain zuzen ere. Batxilergoko eta Prestakuntza Zikloetako lehen mailetako ikasleek, taldeka, kultura ondareaz duten ikuspegia jaso eta kontatuko dute eurek sortutako bideoetan. Kultura ondarea, zentzurik zabalenean ulertua, dela ondare materiala, dela ez materiala, eta gazteen begiradatik kontatua. Sariketan parte hartzen ari diren ikasleek 2015eko apirilaren 30a baino lehen jaso beharko dituzte euren bideoak sariketaren webgunera.\nKultura Ondarea Sariaren inguruko informazio gehiago, www.kulturaondarea.euskadi.net atarian.\nGasteizen, 2014ko abenduaren 3an\nRT @Irekia: [KULTURA ONDAREA BIZI] Kultura ondareaz solasaldiak ➡ http://t.co/IidOF6cm19 #eusgara\n[KULTURA ONDAREA BIZI] Kultura ondareaz solasaldiak ➡ http://t.co/EdboAdSOjE #eusgara\nKartela._Abenduak_4.pdf 800 KB (application/pdf)


Popi, Fer eta Zaratrako — ADUR ekintza kulturalak\nHemen zaude: Hasiera → Ekintzak/Actividades → Pailazoak - Payasos → Popi, Fer eta Zaratrako\nPopik augustoren papera betetzen du. Pertsonai honek ikusleen kidetasunarekin aurpegi txuri eta gorri aurkezleari dena nahasten dio antzezpen guztietan. Zirkoko pailazo munduan oso aritua dugu. Magoa eta musikaria ere bada. Zarratrakok aurpegi txuriaren papera egiten du. Beti Popi bideratzen eta gauzak ondo jartzen saiatzen da, baina\nEszenatokia: zabalera 7 m., altuera: 3 m., sakonera 5 m. ez du beti lortzen. Kaleko laneanoso aditua da, zankoekin, malabareekin... Musikari ausarta ere bada. Fer Jaunak ekitaldiei hasiera ematen die eta akordeoia eta perkusioa jo egiten du. Argi eta soinu teknikaria dugu Fer. Orkestra askotan aritu den musikari profesionala da ere.\n"25 urte barrez eta algara bizian" ikuskizunean Fer Jauna eta Popi bakarrik agertzen dira, Zarratrako ez; eta haurrek lagundu egin beharko diete agertzeko eta hura zirikatzeko… Behin pailazoak eszenatokira atera Popik gauzak piska bat nahastuko ditu eta… a zer saltsa, gero! Zarratrakok musika emanaldi bat eskaini nahi du. Popik ere parte hartu nahi du emanaldian, bai horixe, eta… horrelako kontzerturik…! Kontzertu ezin okerrago horren ondotik, zentzugaberiak ikusten jarraituko dugu eta disfrutatzen\nHartune arrunta 220 v.\nMuntaketa eta desmuntaketa: Ordu eta erdi


Ezkongabeen eguna | BBVA España\nZer da Ezkongabeen eguna?\nSan Valentin egunari (edo maiteminduen egunari) aurka egiteko, Ezkongabeen egunarekin ospatzen dute askok haientzat ezkongabe egoteak (edo singles, hauek hartzen dituenak barne: dibortziatuak, bananduak edota alargunak) dakarren harrotasuna. Ospakizun hau 1993an sortu zuten Nakingo Unibertsitateko (Txina) ikasle batzuk eta gaur egun oso ezaguna da Espainian.\nNoiz da Ezkongabeen eguna Espainian?\nNahiz eta berezko data azaroaren 11 izan, Txinan den moduan, Espainian otsailaren 13an ospatzen da; hau da, San Valentin eguneko aurreko egunean. Honela, bikoterik ez duten pertsonak omentzen dira.\nZer erosketa egin ditzaket Ezkongabeen egunean?\nAsko dira Ezkongabeen egunerako egin ditzakezun opariak. Are gehiago, urteek aurrera egin ahala ospetsuago bilakatu da (Alibaba saltokiak 74.000 milioi baino gehiago fakturatu zituen 2020an Txinan, Black Friday edo Cyber Monday gisako egunetan lortutakoa baino gehiago). Ondorioz, markek nabarmen hobetu dituzte Ezkongabeen egunean egiten dituzten eskaintza nahiz deskontuak, eta bereziki sortu egin dituzte bikoterik ez duten pertsonentzako produktu nahiz zerbitzuak.\nNola finantza ditzaket Ezkongabeen eguneko nire erosketak?\nBBVAk hainbat finantzaketa-aukera eskaintzen dizkie bere bezeroei Ezkongabeen egunerako opariak erostea errazteko. Horien artean daude Online Mailegu Pertsonala edo Online Mailegu Azkarra; mailegu horiek bbva.es webgunean edo BBVAren aplikaziotik eska ditzakezu dokumentaziorik aurkeztu beharrik gabe, eta gutxi gorabehera 8 lanorduren buruan erantzun bat jasoko duzu.\nNoiz da Ezkongabeen eguna Txinan?\nEzkongabeen eguna azaroaren 11n ospatzen da Txinan. Egun hau aukeratu zen 1 zenbakia gailentzen delako; izan ere 11. hilabeteko 11. eguna da. Zenbakia norbait bikoterik gabe eta bakarrik egotearen isla da. Nahiz eta Txinan egun hau errespetatu izan den urteek aurrera egin ahala, ez da berdin gertatzen beste herrialde batzuetan (ospakizuna Alibaba saltoki komertzialari esker iritsi zela). Espainian, esaterako, otsailaren 13an ospatzen da, San Valentin eguneko aurreko eguna.\nBBVAren bezero izan behar naiz Ezkongabeen egunaren promozio guztiak aprobetxatzeko?\nDenda guztiek egiten al dituzte Ezkongabeen egunerako eskaintzak?\nGeroz eta denda eta marka gehiagok egiten dituzte ad hoc eskaintzak Ezkongabeen egunerako. Azken bi urteetan lortutako zenbateko onei esker (74.000 milioi dolar 2020an), ugaritu egin dira ezkongabeentzako arropa, osagarriak, teknologia eta banakoen kontsumorako produktu sorta zabal bat erosteko deskontuak.


Otoplastia - plastikoa, belarriak zuzentzeko. Laser otoplastia, plastikozko aurikularrak, aurikulak\nOtoplastia - belarrizko zuzenketa metodo modernoena\nBelarriak forma, tamaina eta posizioa nabarmen eragiten du irudi orokorra. Arazo batzuk akatsak aurpegi ederrez aurpegi dezake eta komiki egiteko. Horrelako gabeziak zuzentzeko, manipulazio kirurgiko modernoak laguntzen laguntzen dute, nahi duzun parametroa saio batean emateko.\nOtoplastia - adierazpenak\nEragiketak kontuan hartzen dira prozedura estetiko eta berreraikitzaileetan. Manipulazioen lehen taldea maskorren forma eta kokapena zuzentzeko diseinatuta dago. Bigarren adierazitako espezieko belarrien plastikotasuna esku-hartze kirurgiko konplexua da, organo entzumena guztiz edo partzialki kaltetuta (edo ez) berreraikitzeko aukera ematen duena.\nAntiflora eta auriclearen gainazal leuna (aurrean);\nburuaren atzeko eta shellaren arteko angelu zabaldua;\nbelarriak forma okerra;\nbanakako guneak edo auditorio organo osorik (eskuratua edo sortzetikoa).\nMedikuntza modernoan bi teknika kirurgiko erabiltzen dira: laserrak eta klasikoa (eskalea). Belarriaren zuzentzeak lehen metodoa gutxien inbaditzaileen manipulazioa da, beraz pazienteen artean ezagunena da. Otoplastiko estandarrak estetikoari dagokionez laserrak baino gutxiago ditu, baina zenbait kasutan, ezarpena egokia da. Eskalpearen teknika ezinbestekoa da belarriko akatsak larriak izateko, zati bat edo osorik ez egotea.\nEragiketaren aldaera aurkezten da beam erradiazio zuzenduaren bidez. Laser otoplastia belarrien forma zuzentzeko modu zehatzena, segurua eta eraginkorra da. Ebakidura kirurgiko kirurgiko klasikoa baino meheagoa eta txikiagoak dira, beraz, ez dago orbain ikusgarririk. Laser beamaren tenperatura altuagatik, larruazaleko ontzi kaltetuak koagulatu (zigilatu). Horrek manipulazioan sortzen den gutxieneko odol-kopuru bat bermatzen du eta zauriak, ondorengo hantura eta suppurazioen infekzioa eragozten du.\nProzedura estandarra scalpel batekin egiten da, orokorrean edo lokalean (sarritan) anestesia. Belarrietako otoplastia klasikoa gomendatzen da maskorren deformazio esanguratsuak, lesioak larriak edo kartilagoak izateko. Paziente batzuek nahiago dute eskalen teknika, akats txikiekin, nahiz eta kostu txikia izan. Otoplastiko kirurgikoak antzeko laser efektu bat sortzen du, baina, ondoren, orbain nabarmenagoak daude. Deskribatutako manipulazioarekin, ospitaleko errehabilitazio-denbora luzea behar da.\nEragiketaren bezperan, garrantzitsua da medikuarekin hitz egitea xehetasunez eta ahalik eta hurbilen kontatzea, bere itxaropenak eta prozedurako emaitzak lortzeko. Belarriak zuzentzeko arrakastatsua izan da, azterketa sakona egin behar duzu, proben zerrenda bat barne hartuta:\ngernua, odola (arrunta);\nSifilisa odola, immunodezia eta hepatitisa.\nGainera, tresna instrumentalak eta hardwareak egiten dira: fluorografia, elektrokardiografia. Alderantziz manipulazioa ez badago, zirujauak gaixoaren alergia erreakzio anestesiko desberdinetan erreakzio alergikoak proposatzen ditu eta larruazalaren aurresuposioa egiaztatzen du orbain keloidak sortzeko eta handitzeko.\nEragiketaren data hautatuta dagoenean oinarrizko prestakuntza hasten da:\n14 egunetan, gelditu botikak, zuzenean edo zeharka, odolaren clot-gaitasuna aldatzeko.\nAlkohola eta zigarroak uko egitea (aldi baterako).\nBerehalako prozedura (4 ordu edo lehenago) aurretik ez jan edo edan.\nGarbitu zure belarriak eta ilea ondo.\nGaixoak pazienteen gogobetetasuna eta pazientearen erabateko gogobetetasuna lortzen badu, medikuak aholku osagarriak ematen ditu eta "berriak" belarriaren titularrak idazten ditu. Batzuetan ezin duzu nahi duzun estetika-efektua berehala eskura. Egoera horietako batean, otoplastia errepikatu egin behar da. Azkeneko zuzenketa tratatutako ehunen sendatze osoa eta kartilagoen arteko elkarreraginaren ondoren bakarrik izendatzen da.\nNola egiten dute belarriko plastikoak?\n150 deskribapen mota baino gehiago daude, ebaki mota zehatz bat, zabalera eta luzera zirujauak banan-banan hautatzen ditu. Otoplastia lagunduta une desatsegina bakarra josturak da. Kartilagoa izateko sarbidea ematen duten zauriak hari mediku baten bidez bota behar izaten dute, eta horrek askotan eragiten du. Batzuetan, laser lastapena behar da leundu edo guztiz kentzeko.\nBelarritako edo tunel masiboak jantzita azalaren luzapenak, sagging edo bestelako deformazioak eragiten ditu. Orkatilako zuzentzea beharrezkoa da kalte mekanikoen kasuan, bereziki hausturak. Otoplastia hori bi faseetan gauzatzen da:\nAzala gehiegizko estaltzea. Une honetan, beldurrak eta keloideen hazkuntzak ere kendu egiten dira.\nStaple. Medikuak lobearen zirriborro eta dimentsio egokiak osatzen ditu, ebaki ertzak kirurgiko hari batekin ondo estutzen dira.\nManipulazio honek larruazala eta ehun cartilaginosoarekin lan egiten du. Diagnostikoaren konplexutasunaren arabera, aurikulen otoplastoak 30 eta 120 minutu bitartekoak izaten dira eta anestesia lokal edo orokorrarekin egiten da. Prozeduran zehar, zirujauak ebakidura egiten du belarriko atzealdeko tolesturan (buruari atxikita dagoenean) eta kartilagoan sartzen da. Osagaiak partzialki kentzen du edo desegiten du konketa eskuineko dimentsioak emateko, egokitzeko posizioa eta angelua gurutzearen erlatiboa. Ebakidura ondo josi da eta zuzendutako belarria estutu egiten da.\nOtoplastia - epea ostean\nManipulazioaren amaieran, sendagaiak konponbide antiseptikoekin kaltetutako eremuak tratatzen ditu eta toailo esterilak aplikatzen ditu. Propietate desinfektatzaileen olio konposatu berezi batekin inpregatutako tapoia belarriaren kanalean sartu ohi da, ehunen infekzioa eta hantura saihesteko. Otoplastia ostean benda ez da bakarrik belarrietan kokapen egokian konpontzen, baizik konponbide terapeutikoen gailuak konpontzeko.\nEragiketak oso errazak izan daitezke pazienteak etxera ordu batzuk igaro ondoren. Prozedura konplexua bada, eta otoplasmaren ondorengo pertsona batek belarrian zauritzen duenean, 1-7 egunetan ospitaleratzen da. Epe horretan, medikuek ehunen sendaketa jarraitzen dute, aldian-aldian janzkerak egiten dituzte eta napkins esterilak aldatzen dituzte, sintoma terapeutiko eraginkorra eskatzen dute.\nOtoplastia - errehabilitazio epea\nBerreskuratzea 3 aste ingurukoa da eta kirurgia aztarnak desagertzea komeni da 4-6 hilabetetan. Otsoen otoplastaren ostean mina eta bortitza eragin ditzakete. Ezegonkortasuneko pazienteak ez diren analgesiko ez-narcotikoen agindua geldiarazteko egunean 2 aldiz hartu beharko lirateke. Otoplastia ondoren edema desagertu egiten da 4-6 astetan.\nErrehabilitazio azkarra aholkuak:\nAstean zehar (gutxienekoak), beti presiozko benda janzten. Ezpain esterilak eta tampones medikoak (1-2 aldiz 2-3 egunetan) aldatzen direnean soilik kenduko da.\nEz garbitu ilea 10-14 egunetarako.\nEz egin uko 3 astetan.\nEguzkiaren argia zuzenean esposizioa saihestu.\nEz joan igerilekura eta sauna 1,5 hilabetera.\nZiurtatu kirurgia bisitatzeko puntuak (7-9 egun) eta manipulazioa egin ondoren sei hilabete kendu ondoren.\nEragiketaren kalitatea, emaitzak eta estetika guztiz medikuaren profesionaltasuna eta esperientziaren araberakoak dira. Eskuineko otoplastikoari esker, askok itxura konplexuak kentzeko konplexuak kendu eta egoera psikologikoa egonkortu zuten, autoestimua areagotu zuten. Medikuntzako mediku batek kirurgiarik egin ez badu, ondorioak ez dira bakarrik ikusgaitzak, baina baita arriskutsuak ere.\nEtengabeko otoplastiak hurrengo konplikazioak ditu:\nInjekzio infekziosoak, ondoren hantura purulentea;\nVesicular epidermal alergikoen itxura;\nore zeloide handiak eratzea;\nPerikondritisa (kartilagoaren hantura);\nbelarrien forma okerrera.\nSasoiko alergia abuztuan\nZenbat aldiz fluorografia hartu duzu?\nTromboembolismoa - sintomak\nGranulocytes jaisten dira - zer esan nahi du horrek?\nBihotz-erasoa - sintomak, lehenengo seinaleak\nMarroi estalkiak mihian\nChristy Brinkley-k 62. urteurrena ospatu zuen\nUrdaila garbitzeko ariketa eraginkorrak\nJengibrezko galleta klasikoa - errezeta\nKefir on alfonbra\nNola arroz esnea porridge prestatu?\nBarbs - ugalketa\nAngelina Jolie bizitza berri bat hasten da: jarduneko karrera bat burutzen eta bere burua haurrentzat eskainiz\nPatata frijituak sagarrak\n25 Apple Corporation-en sekretu hunkigarriak, horiei buruz ez duzu susmoa\nMatte manikura 2017 - ideia eta kolore onenak, moda joerak\nGortinazko kortxoa gortinak\nPastak fruitu lehorretan - zure esne kondentsatuarekin zure gozoki gogokoetarako probako errezeta interesgarriak


Eskulan ikastaroetan 178 lagunek eman dute izena baina 26 itxaron zerrendan geratu dira — Oñatiko udala\nEskulan ikastaroetan 178 lagunek eman dute izena baina 26 itxaron zerrendan geratu dira\nZabalik dago plaza ziurtatzeko ordainketa epea\nHelduei zuzendutako pintura ikastaroan izan ezik, gainontzeko ikastaro eta tailerretan itxaron zerrendak egin behar izan dira, eskaintzen ziren plazak baino lagun gehiagok eman dutelako izena. Haurrei zuzendutako pintura ikastaroak izan da izen-emate gehien batu dituena. Aukera handiena ere honek eskaintzen zuen, baina ez behar adina, dirudienez. Haur eta gaztetxoei zuzendutako pintura ikastaroetan, adin ezberdinetako 67 neska-mutikoren izenak jaso ziren, lekua, 52rentzat zegoen arren. 13 laguneko lau talde eratu dira baina hiruetan itxaron zerrendak osatu behar izan dira.\nSendabelarrak, hari lanak eta eskulan dekoratiboa ikastaroetan ere egokitze txiki batzuk egin dira eta izena eman duten lagunei kurtsoa beste egun edo ordutegian egiteko aukera eman zaie. Hala ere, hiruzpalau laguneko itxaron zerrendak osatu dira. Onartu eta itxaron beharko dutenen zerrendak Kultur etxeko harreran eta udaleko web atarian ikusgai daude atzo arratsaldeaz geroztik. Eta atzo arratsaldetik, behin betiko izen-ematea zabalik dago, hau da, matrikula ordaintzeko epea.\nPlaza lortu dutenek, ostiralera arteko epea dute matrikula ordaintzeko. Izena posta elektronikoz eman zutenei bide beretik jakinarazi zaie ordainketa nola egin Gainontzekoek, Kultur etxetik pasa beharko dute matrikula zein kontu korrontetan ordaindu behar duten jakiteko. Ordainketa eginda, egiaztagiria, Kultur etxera eraman beharko dute. Kultura departamentuak antolatutako eskulan ikastaroen prezioa adinaren eta ikastaroaren arabera bereizten da. Haur eta gaztetxoek, 56,84 euro ordaindu behar dituzte eta nagusien ikastarokoek, 77,65 euro. Laburragoa izango den Sendabelarren ikastaroari dagokion matrikula berriz, merkeagoa da: 25.88 euro. Matrikula ordaintzen ez duenak ezin izango du ikastaroa hasi.\nEskulan ikastaroak azaroaren 5eko astean hasiko dira, bakoitzari dagokion egun eta ordutegian.


RAINBOW | azterlan gida | Filmen hautaketa\nHaurren Zinemako Europako Elkartea (ECFA, ingelesezko siglak) arduratu zen pelikulak aurretiaz hautatzeaz. Azken aukeraketan Rainbow proiektuko kideek elkarrekin parte hartu zuten. Arduraz errespetatu ziren sentsibilitate eta ikuspegi ezberdinak, irudiak herrialde kolaboratzaileetako errealitate ezberdinetara egokitzea, baita eztabaida publikoaren maila ezberdinak ere. Filmak eztabaida zabal –eta batzuetan, bizi- baten ostean aukeratu ziren; berdintasunerako bidean gure herrialdeetan izan den aurrerapen-maila desberdinarekiko dugun sentikortasunak sortu zuen eztabaida. Aniztasun sexualari eta genero aniztasunari buruzko eztabaidaren ikuspegiek estatu baten egungo ohiturak dituzte oinarri, Europako legeak baino gehiago. Jakin badakigu honako hau aurpegiratu diezaguketela: pakete berbera ematen ari garela, “guztiontzako kafea”ren antzeko zerbait herrialde ezberdin batzuei, eta herrialde horiek kultura-, historia- eta politika-bide oso desberdinetatik iritsi direla orain gauden tokira. Oso film onak baztertu behar izan ditugu herrialde batzuetan eztabaidak saihesteko. Baina garrantzitsuena zera da: nahiz eta zenbait irudi edo elkarrizketa -badaezpadako neurriak hartu arren- herrialde batzuetan probokatzaileak izan daitezkeen, espero dugu arrazoi horrexegatik galdera berriak eragitea eta, ondorioz, gizarte eztabaidaren maila igotzea lor dezaten.\nGure gaia lantzeko egokiak izan zitezkeen film laburren kopurua, kalitatea eta kokapena islatzeko datu-base bat sortu zen hasieran. Hasierako azterketa horren emaitzetatik abiatuta, proiektatu eta eztabaidatu ziren film laburren edo filmen laburpenen lehen hautaketa egin genuen, gai anitz jorratuko zituen tresna-joko bat diseinatzeko.\nFilm laburrak hautatzeko irizpideen artean honako gai hauek bildu ziren:\nHaurren Zinemako Europako Elkartea (ECFA, ingelesezko siglak)\nHizkera aintzat hartzea; estereotipo homosexualen aipamena.\nEraso gehien gertatzen diren tokiak azaltzea: dutxak, jolastokiak eta kirol jarduerak.\nSeme-alaben nahiak eta sentimenduak zapaltzen dituen familiaren eginkizuna.\nJarduteko moduagatik, ikaskideekin arazoak dituzten haurren egoerak, baita ere irudien bitartez euren autoestimua eta “aniztasuna” indartzera animatzen duten egoerak.\nMaitatzeko modu desberdinak azpimarratzea, familia desberdinak, adibidez, bi ama edo bi aita.\nHonelako ideiak indartzea: “Ondo dago zu zaren bezalakoa izatea”, “hitz egin helduekin zure zailtasunei buruz”, “azaldu mintzen zaituen egoera”.\nNerabezaroko zailtasunei, bihozkadei eta maitasunari aurre egitea.\nFuntsezkoa zen filmen aukeraketak kalitate artistikoa eta kultura-balioak isla zitzan eta, edukiaz gain, produkzioaren kalitatea eta haur eta gazteentzat zeukan esanahia ere aintzat har zitzan. Film multzoa adin eta gaitasun ezberdinak dituzten ikasleekin erabil daiteke. Gaiak oinarrizko mailan azter badaitezke ere, material horiek ikasleen ulermena zabaltzeko ere erabil daitezke, baita ere ikasleek pelikulez, horiekin lotutako gaiez eta film bakoitzak gogora ekartzen duen testuinguru zabalagoaz interpretazio konplexuagoak eta sakonagoak aurkitzeko.


Tejero... denak lurrera gero! — Gaztezulo\nTejero... denak lurrera gero!\nTejero... denak lurrera gero! https://www.gaztezulo.eus/albisteak/tejero-denak-lurrera-gero https://www.gaztezulo.eus/albisteak/tejero-denak-lurrera-gero/@@download/image/60p32-1.jpg\nJada mende laurdena joan da. 25 urte. Batzuk galtzamotzak utzi nahian zebiltzan, beste batzuk jaiotzeke zeuden. Hala ere, 1981eko otsailaren 23ko Madrilgo estatu-kolpeaz galdetuz gero, ia denoi izen bat datorkigu burura: Tejero teniente koronela.\nEuskal Herrrian ez zen giro\nUrte hasiera beroa izan zen 1981ekoa. Espainiako errege-erreginek egonaldia laburra egin zuten otsailaren 2tik 4ra Araba, Bizkaia eta Gipuzkoan. Aski ezaguna da, Gernikako juntetxean Juan Carlos I. erregeak hitza hartu orduko, HBko ordezkariak Eusko Gudariak kantatzen hasi zireneko pasarte hura.\nBi egun beranduago, otsailaren 6an, ETAk Jose Mari Ryan Lemoizeko zentral nuklearreko ingeniaria erail zuen. Otsailaren 13an, berriz, Joseba Arregi, otsailaren 4tik Madrilen atxilotua zuten zizurkildarra, poliziak eragindako torturez hil zen. Giroa gori-gori zegoen, eta antza, estatu-kolpe baten hatsa suma zitekeen.\n1981eko otsaileko estatu-kolpearen hitzaurrea izan zen. 1978an, Ricardo Saenz de Ynestrillas Espainiako Polizia Armatuko kapitainak, eta Antonio Tejero Guardia Zibileko teniente koronelak, hainbat bilera egin zituzten Madrilgo Moncloa auzoko Galaxia kafetegian. Espainiako errege-erreginak Hegoamerikan barrena bidaian zebiltzala aprobetxatuz, 1978ko azaroaren 17an Ministro Kontseiluko bileran sartu nahi zuen bikoteak, Espainiako Gobernua bahitzeko. Hala ere, biak atxilotu zituzten asmoa gauzatu aurretik.\nTejerori zazpi hilabete eta egun bateko espetxe zigorra ezarri zioten "Galaxia operazio" hura zela eta, eta 1979ko abendura arte egon zen preso. Espetxetik irten eta berehala, Tejerok adierazpenok egin zizkion "El Alcazar" egunkari ultra-eskuindarrari: "Nahiago dut aberri bateko sarjentu xumea izan, ezerezaren jenerala izan baino".\nBigarren Mundu gerrateko Normandiako lehorreratzea islatzen duen film batek, "Egunik luzeena" izena du ("The longest day", 1962). Film horretan John Wayne, Robert Mitchum, Henry Fonda eta Richard Burton aktore ezagunak azaltzen dira, besteak beste. Bada, batek baino gehiagok "egunik luzeena" goitizenez bataiatu zuen 1981eko otsailak 23 hura.\nIzan ere, 1981eko otsaileko Eleuterio deunaren eguna, ez zen nolanahiko 'astelehena' izan. Arratsaldeko 18.30ak aldera, Leopoldo Calvo Soteloren inbestidura-ekitaldia bozkatzen ari zirela, 200 bat guardia zibil metrailetak eskuan sartu ziren Madrilgo Diputatuen kongresuan. Eskuan pistola zeraman txapeloker bibotedun bat zuten gidari: Tejero jauna.\nTaulara igo, bildutakoei begira jarri, eta Tejerok jada historiko bihurtu diren perlak oihukatu zituen: "¡Se sienten, coño!", edo "¡Al suelo todo el mundo!"\nBide batez, Tejeroren kohorteak sabaira tiro mordoska bota zituen, parlamentariak beldurtu eta makurraraziz. Hemen dugu, estatu-kolpea! Handik gutxira, Jaime Milans del Bosch kapitan jeneralak Valentzian tankeak kaleratu zituen, eta salbuespen-egoera ezarri zuen.\nMadrilgo gertakizunen berri izan orduko, Euskal Herrian batek baino gehiagok muga aldera jo zuen, Ipar Euskal Herrira ihes egiteko. Izan ere, Tejero kongresuan azaldu aurretik ere urruti ez ibiliagatik, oraingoan tanke eta metrailetekin kalean zebiltzan Francoren adiskide minenak.\nEstatu-kolpea jo zutenek, garai hartan Espainian ikus zitekeen telebista bakarraz, TVE kateaz, eta Radio Nacional irratiaz jabetu ziren. Hala, arratsaldeko zortziak aldera martxa militarrak jarri zituzten, eta beranduago, aldiz, musika arinagoa, dantzatzekoa, ondoren hedabide batek esan zuen bezala.\nHala ere, Ser irrati katea zuzenean saio bat ematen aritu zen etenik gabe, estatu-kolpea hasi eta bukatu arte: gau guztian zehar, Madrilgo kongresuaren kanpoaldean gertatzen ari zenaren berri eman zuen.\nEstatu-kolpea, irratien gaua izenez ere ezaguna da; jendeak, jakinminez, belarria irrati ondoan izan zuelako gau osoan. Estatu-kolpea amaitu bitartean, telebistan -Hego Euskal Herrian pare bat kate besterik ez zituen kaxa hartan!-, pelikula bat bestearen atzetik ematen aritu ziren.\nAi, Antonio, Antonio...\nAlfonso Armada, Espainiako Estatu Nagusiko bigarren teniente jenerala; Jaime Milans del Bosch, III. Erregio Militarreko kapitain jenerala; eta Antonio Tejero izan ziren estatu-kolpearen hiru protagonista nagusiak.Antonio Tejero guardia zibil kolpistaren aburuz, Espainian demokraziak hamaika gaitz ekarri ei zituen berarekin, "adibidez, pornografia".\nZeresanik ez, Euskal Herriko afera politikoak ere tripakomin latzak emango zizkion txapel-okerrari. Eta denei aurre egiteko, ez dago tankeen hotsa eta diziplina baino botika aproposagorik, ezta Antonio? Ai, Antonio, Antonio\nMadrilgo diputatu kongresuko estatu-kolpearen aurretik, Antonio Tejero atxilotu egin zuten, "El imparcial" egunkarian Juan Carlos erregeari zuzendutako gutun bat zela-eta. Hala, estatuko hainbat tokitara bidali zuten Tejero jauna: Donostiara eta Gasteizera, adibidez.\nIndultuak eta maila igotzeak\n1982ko otsailaren 19an, estatu-kolpea gertatu eta ia urtebetera, 33 pertsona epaitu zituzten Madrilgo Campamento auzoan egindako epaiketan: bakarra salbu, guztiak militarrak ziren.\n1983ko apirilaren 28an, behin betiko espetxe zigorrak jakitera eman ziren. Hala ere, epaitutako zenbait militarrek urte askotako zigorra jaso zuten arren, Tejero izan ezik, 1991rako kalean ziren guztiak. Indultuei esker, batzuek erretreta goxoaz gozatzeko aukera izan zuten, eta izan zen graduazioan mailaz igo zenik ere. Jaime Milan del Bosch aske irten zen bederatzi urte espetxean eman ondoren.\nTejero izan zen espetxetik irteten azkena. 30 urteko espetxe zigorra jaso arren, 1996ko abenduaren 3an aske geratu zen, 64 urte zituela\n18 ordu luze\nNahaspila nagusitu zen ordu luzez, eta gerora jakin denez, negoziazio asko izan ziren tarteko.\nKontua da, otsailaren 24an, goizeko ordubatak eta laurdenetan, Juan Carlos I. Espainiako erregearen agerraldia izan zela TVE katean, eta gauzak zer izaten diren: Juan Carlosek, Francok Espainiako estatu buru izateko aukeratutako errege horrek berak, amaitutzat eman zuen estatu kolpea. Otsailaren 24ko eguerdian, Madrilgo Kongresuko diputatuak aske geratu ziren.\nBiharamunean, garbitzaileak legebiltzarrean sartu orduko, zigarro-mutxikinez josita topatu zuten diputatuen kongresua -egun, debekatua dago erretzea!-. Bitxia da, baina estatu-kolpean parte hartu zuten guardia zibilek erabat hustu zuten kafetegia, jaki edo edari bat bera ere utzi gabe. Ederrak dira gero!\nHala ere, otsailaren 23 hark luze jo zuen euskal herritar askorentzat. Izan ere, sei urte besterik ez ziren, 1975ean, Franco hil zela; eta aparatu frankistak azala mudatu besterik ez zuen egin Espainiako demokrazia jaio berriaren barruan. Estatu kolpearen berri izan bezain pronto, ihes egin zuten euskal herritar askok, eta beste askok, aldiz, sasira jo zuten.\n1975. Azaroaren 20an, Franco hil zen.\n1975. Azaroaren 22an Juan Carlos I. Espainiako errege izendatu zuten. Francok berak aukeratu zuen Juan Carlos I. estatu buru izateko.\n1976. Urtarrilean 25ean, diktadura osteko lehen udal hauteskundeak egin ziren Espainian.\n1977. Maiatzaren 27an, preso politikoentzako amnistia.\n1977. Apirilean 9an, Partidu Komunista legeztatu zuten Espainian.\n1978. Galaxia Operazioa izeneko estatu-kolpea bertan behera geratu zen.\n1981. Otsailak 23ko estatu-kolpea.\n1981. Apirilaren 26an, Xixongo El Molinon estadioan, Realak Espainiako futbol liga irabazi zuen lehen aldiz\n"Estatu kolpea trikornioarekin? Hori ez da serioa"\nLehen ere esan dugu, 1981eko otsailaren 23 hura, zein gogorra izan zen euskal herritar askorentzat. Alderdi abertzaleetako kide batek baino gehiagok sasira jo zuen berehala, eta euskal kulturaren alorrean lanean ari zirenek ere, buru gainean ikusi zituzten frankismoaren ekaitz hodei beltzenak.\nIzan ere, orduntxe ari ziren indartzen ikastolak, euskaltegiak, euskal literatura\nezkerreko jende askok ere, hotzikara sentitu zuen bizkarrezurrean behera.\nAtxagaren egile eskubideak\nLarritasunak larritasun, egun hartan pasadizo xelebrerik ere gertatu zen. Esaterako, Bernardo Atxaga idazleak, "egun giltzarritzat" jotzen du 1981eko otsailaren 23 hura bere idazle ibileraren barruan. "Garai hartan gutun bat jaso nuen, eta nire aurreneko egile-eskubideak 100.000 pezeta (600 euro) emango zizkidatela zioen". 100.000 pezeta! Dirua mordoxka zen hori! Atxagak otsailaren 23an jaso behar zuen dirua, Donostiako alde zaharreko Elkar argitaletxean.\nEtxetik irten eta anaietako batekin topo egin zuenean, "gaurkoa egun historikoa izango duk" esan omen zion Bernardo Atxagak, eta anaiak erantzun, ez zela "hainbesterako izango". Une hartan hirugarren anaia azaldu zen, eta Madrilgo parlamentuan "zerbait" gertatu zela aurreratu zien: "Guardia zibil talde bat sartu duk; estatu-kolpea, beraz".\nGerora aitortu izan duenez, estatu-kolpe ahalegin hura kasik modu pertsonalean hartu zuen Atxagak: "Militar horiek ere gaurko eguna aukeratu behar estatu-kolpea emateko! Nire lehen egile eskubideak kobratzear naizela", edo antzeko zerbait pentsatu omen zuen.\nNola zagok jantzita?\n"Parlamentuan sartu den guardia zibilen talde-burua nola zagok jantzita?", galdetu zuen Bernardoren anaietako batek, eta besteak erantzun, "trajez eta trikornioarekin". "Bada, orduan, ez duk aurrera aterako! Estatu-kolpe bat trikornioarekin ematea ez da oso serioa", ondorioztatu zuen anaiak, eta "egile-eskubideak kobratzera joateko", esan zion Atxagari. Anaiaren hitzak aintzat hartuta, Donostiara abiatu zen idazlea. Bistan denez, "egun historikoa" izan zen 1981eko hura.


emate | martuteneauzoa\nPosted by etxarriene on 20 de noviembre de 2018 · Dejar un comentario\nAtzo arratsaldean, 18:30ak eta 20:30ak bitartean odol emateko aukera egon zen Martutenen. Gaztelekua izan zen topalekua. Arazo batzuen ondorioz, hasiera berandutu zen arren, bertaratu zirenek pazientziaz eta umore onez itxaron zuten beraien txanda. Auzoan azkenekoz odol emateko aukera egon zenean 35 pertsona gerturatu ziren, eta oraingo honetan 31 egin dute. Beharrak zenbaki horiek altuagoak izatea eskatzen duen … Sigue leyendo →\nPosted by etxarriene on 17 de abril de 2012 · Dejar un comentario\nAtzo arratsaldean, 18:30ak eta 20:30ak bitartean odol emateko aukera egon zen Martutenen. Oraingo honetan Gaztelekua izan zen topalekua. Auzoan azkenekoz odol emateko aukera egon zenean 31 pertsona gerturatu ziren, eta oraingo honetan 37k egin dute. Beharrak zenbaki horiek altuagoak izatea eskatzen duen arren, antolatzaileak pozik azaldu dira, aurrekoan baino jende gehiagok eman duelako, emaile berriak … Sigue leyendo →


Eguneratu kanpoko altzari berriekin - IKEA\nLorategi-mahaiak Kanpoko jangelako aulkiak Kanpoko jangelarako sortak Kanpoko sofak Hamakak eta etzaulkiak Itzalkinak, pergolak eta eguzki-oihalak\nBalkoi, patio eta kanpoalderako ideien galeria\nAurkitu zure ametsetako kanpoaldea\nKanpoko espazio nabarmenenak\nTerraza handi eta hostotsua\nLorategi bat balkoi txikian\nBiltzeko eta hazteko\nPatio oparo eta atsegin bat\nLandarez betetako balkoia\nPatio handi eta erosoa\nIkusi kanpoko espazio guztiak\nSukaldea kanpora ateratzeko garaia iritsi da\nEguzkiak distira egiten du, egunak luzeak dira, bizitza aparta da. Ez duzu aukera berezi baten zain egon beharrik: kanpoko sukalde eta barbakoekin, egun arruntak ospakizun bilaka ditzakezu. Ikusi gure kanpoko sukalde eta barbakoa moldagarriak hemen.\nIkusi barbakoa guztiak\nTxikia, ertaina edo handia? Zure kanpoko gunea zeinahi ere den, behar bezala apaintzen lagunduko dizugu.\nBerdin dio zenbat leku duzun, zure ametsetako kanpoaldeaz goza dezakezu altzari eta osagarri egokiak hautatuz.\nAlfonbra batek, zenbait aulki tolesgarrik, mahaiak eta hainbat landarek osatzen dute funtzionala den balkoi txikia.\nIkusi gehiago balkoi txiki honi buruz\nSortu gune atsegina lagunekin lasaitzeko kanpoko altzari erosoak eta behar ez direnean erraz gordetzen diren aulki tolesgarriak jarriz.\nIkusi gehiago tamaina ertaineko terraza honi buruz\nÄPPLARÖHegal eraisgarridun mahaia149€\nHegal doigarriak dituen mahai zabalgarri bat eta mahaigain zabala gehituz, leku nahikoa izango duzu gonbidatu guztiak sartzeko, bai eta espero ez zenituenak ere!\nIkusi gehiago patio handi honi buruz\nKanpoalderako aholku iradokitzaileak\nBihurtu itzalean dagoen leku bat haurrentzako kanpoko gune\nIkusi kanpoalderako ideien galeria osoa\nPresta zaitez barbakoa-sasoiaz gozatzeko\nSortu zeure gune pribatua\nKalkulatu kanpoaldearen neurria\nEspazio hutsal bat eraldatu nahi duzu? Hasi jarleku eroso batzuekin, kanpoko alfonbra batekin eta mahai osagarri eramangarri batekin. Gehitu landareak loreontzietan eta argi-kateak giro goxo bat sortzeko. Zeu zara falta den guztia.


Iragazkiak - Elhuyar Aldizkaria\nHasiera » Erreportajeak » Iragazkiak\nArgi-izpien sortatik zenbait erradiazio zurgatu edo kendu eta argiaren kalitatea aldarazten duen pantaila da iragazkia. Beirazkoak, plastikozkoak zein gelatinazkoak izan daitezke eta, eskuarki, objektiboaren aurrealdean jartzen dira, hari hariztatuta edota iragazki etxearen bidez. (Angeluhandi oso zabalez kontuz ibili behar da, argazkian markoa ikus daiteke eta; aho zabaleko objektiboetan eta katadioptrikoetan kamera eta objektiboaren artean jartzen da iragazkia.\nArgazkia iragazki hori ertainez aterata dago eta zeruko hodeiak zertxobait nabariarazi ditu; bestela, zerua zuri-zuri azalduko zen. Iragazki laranjaz, urdina (zerua) are ilunago azalduko zen (baita berdea edo belarra ere), eta gorriak (halakorik egon bazen) argitu egingo zuen. Iragazki gorriak guztia areagotu egingo zuen. (I. Nogeras).\nEmultsioak koloreekiko duen erantzuna aldatu egiten dute iragazki koloredunek.\nZuri-beltzeko pelikula pankromatikoa kolore guztiekiko sentikorra da eta hauek, duten argitasunaren arabera, gris bihurtuz erreproduzitzen ditu. Baina zenbait kolore ez da espero bezala ateratzen: urdinak nahi baino argiago eta hori eta berdeak espero baino ilunago erreproduzitzen ditu. Horiek horrela, kolore urdina iluntzen duen iragazki horia erabiliz gero, hodeiak, adibidez, zeruan nabarmenaraztea lortuko dugu.\nIragazki laranja eta gorriek efektu hori areagotu egiten dute eta dramatismo handiago ematen diote argazkiari. Iragazki bakoitzak bere antzeko kolorea argitu eta osagarriak, zurgatuz, ilundu egiten ditu, zuri, gris eta beltzean eragiten ez dutelarik. Iragazki horia da erabiliena eta hasteko egokiena izan daiteke; berori baita errealitatera gehien hurbiltzen dena. Koloretako argazkilaritzan, iragazki koloredunak argiaren kalitatea zuzentzeko erabiltzen dira eta zuri-beltzerakoak baino dentsitate baxuagokoak izan ohi dira.\nKoloretarako bi pelikula-mota nagusi ditugu, bakoitza kolore-tenperatura bati egokituta: egun argiari edo 5.500 K-ko kolore-tenperaturari egokitutako pelikula (flasharen argiari ere badagokiona) eta wolframio-argiari edo argi artifizialari (3.200 K-ko kolore tenperaturari) egokitutakoa.\nPelikula bakoitzari dagokion argi-iturria aldatuz gero, iragazki zuzentzaileak behar dira, bestela kolore-desbideratzeak gertatzen dira eta. Arazoa, batez ere, diapositibetan izaten da; koloretako negatiboetan agertzen diren desbideratzeak positibatzean konpon baitaitezke.\nEgun argirako pelikula eguerdiko argira egokituta dago eta egunean zehar izaten diren aldaketak ere nabaritu egiten dira emaitzetan. Horiek horrela, egunsentian eta ilunabarrean nagusitzen den argi gorrizta leundu nahi denean iragazki urdinak erabiltzen dira.\nIkus iragazki degradatu urdinak. Badira bi erdialdetan banatuta egon beharrean erdigunea argi eta ingurua koloretuta daukaten beste degradatu batzuk.\nZerua urdin dagoenean argazkiak itzaletan ateratzean, aldiz, kolore urdina nagusitzen da eta hori leuntzeko iragazki gorriztak erabiltzen dira. Hori guztiaz gain, koloretarako iragazki koloredunak irudi fotografikoa kolore batez ala besteaz girotzeko erabili ohi dira.\nBadira erdialde bat koloreduna eta bestea koloregabea daukaten beste iragazki batzuk, degradatuak deritzenak (mailakaturik galtzen baitute kolorea). Horien helburua zenbait iruditako bi alderdiren arteko kontrastea (paisajeetako zeru eta lurraren artekoa, esaterako) murriztea izaten da. Degradatuak badira ere, zenbat eta diafragma irekiagoz lan egin, hainbat eta gutxiago nabarituko da emaitzan bi alderdien arteko kolore aldaketa.\nBestalde, kontuan izatekoa da iragazki koloredunek pelikulara iristen den argi-kantitatea murriztu egiten dutela eta, objektiboan zeharreko esposimetroa eduki ezean, argi-galera hori esposizioa handiagotuz konpentsatu egin beharko dela. Horretarako iragazki bakoitzak bere iragazki-faktorea dauka eta horrek adierazten duen zenbakia biderkatu egin beharko zaio esposizioari. Degradatuetan, aitzitik, hori egitea ez zaigu komeni, kolore gabeko zatia gainesposatuta geratuko litzatekeelako.\nBeirazko eta plastikozko iragazkiak hariztatuta jartzen dira. Gelatinazkoak, berriz, “irekiak” dira eta itsatsita jar daitezke. Objektiboek beren diametro bereko haridun iragazkiak besterik ez dituzte onartzen, baina irudian ikusten den tresna erabiltzea ere badago: iragazkiak (biribil zein koadratuak) iragazki-etxean kokatzen dira; objektiboa aldatuz gero, adaptatzailea aldatzea besterik ez dago.\nIragazki kolorgeak: polarizatzailea, ultramorea eta dentsitate neutroduna\nHirurak zuri-beltzean zein koloretan erabil daitezke eta, aurrekoek ez bezala, esposizioan eraginik ez dute.\nIkus iragazki tabako-kolorekoak irudiari ematen dioten tankera. Badira bi erdialdetan banatuta egon beharrean erdigunea argi eta ingurua koloretuta daukaten beste degradatu batzuk.\nPolarizatzailea, gainazal laun eta ez-metalikoetan argi polarizatuak sortzen dituen isladak kentzeko erabiltzen da. Koloretako argazkietan, argi horrek bizitasuna kentzen die koloreei eta iragazkiaren bidez hauek biziago ateratzea lortzen da, era horretara, zerua urdinago, belardiak berdeago,... geratzea lor dezakegu. Iragazki hori, objektiboan jarrita daukagula, biratu egin behar dugu, bere polarizazio-planoak argi polarizatuarenarekin angelu zuzena osatu arte. Era horretara, argi polarizatuaren intentsitatea minimora murriztu ahal izango dugu.\nBai zuri-beltzeko, bai koloretako pelikula, giza begiarentzat ikusezin diren erradiazio ultramoreekiko sentikor dira. Erradiazio ultramoreek laino-antzeko efektua sortzen dute eta urrundik hartutako paisajeetan, altuera handitan, itsasoan eta egun lainotsuetan nabaritzen dira batez ere. Zuri-beltzean irudia argitu eta koloretan urdindu egiten dute. Horrelakorik nahi ez bada, erradiazio horiek zurgatzen dituen iragazki ultramorea erabili behar da.\nDifusio-iragazkirik erabili gabe ere, horrek sortzen duen antzeko efektua lor daiteke. Beheko argazkia iragazki ultramoreari hats egin eta lausotuz aterata dago. Era asko dago iragazki bereziak erabili gabe efektu bitxiak sortzeko (baselina edo antzekoa igurtzitzea, galtzerdi edo gasa bat jartzea, hats eginez lausotzea, eta abar), baina, nolanahi ere, ez da komeni objektiboari zuzenean ezer egitea; horretarako kameran finko erabili ohi den ultramorea edo horrelakoetarako propio dagoen oinarrizko iragazkia erabili behar dira. (I. Nogeras).\nIragazki hori, gainera, objektiboa babesteko finko erabiltzea ere gomendatzen dute adituek. Skylight izenekoa da horretarako erabili ohi dena.\nDentsitate neutroko edo griseko iragazkiak argi-intentsitatea murriztu egiten du, tonu erreprodukzioa aldatu gabe. Argi indartsua dagoenean ere, irekidura handiak erabiltzeko aukera eskaintzen du. Dentsitate neutroduneko degradatuak ere badaude.\nBi multzoko horiez gain, efektu bereziak sortarazten dituzten beste iragazki-zerrenda luzea ere badago. Esaterako: argi-puntuak eta isladak izar bihurtzen dituzten izar iragazkiak, irudia anizkoizten duten iragazkiak, difrakzioa sortzen duten iragazkiak, irudia bigundu eta giro erromantikoa isladatzen duten difusio-iragazkiak, eta abar.\nEsanak esan, edozein iragazki erabili dugula ere, komeni da argazki-dendakoei horren berri ematea, laborategian kontutan har dezaten eta, zerbait oker dagoelakoan, zuzentzen saia ez daitezen.


Enpresa ereduak eta lan harremanak aztergai\nSozio-ekonomia arloko hirugarren foro honetan enpleguaren etorkizunaz, enpresa eredu eta lan harremanez hausnartu zen.\nGizarte Foroa aurkezpenen txanda batekin hasi zen. Alberto Alberdi ekonomilariak, egungo testuinguru ekonomikoaz hainbat datu eta hausnarketa luzatu zituen. Ondoren, Lanbideko Javier Ramosek, enpleguaren gaineko prospekzioak eta datu horien arabera hartu behar diren neurrietaz hitz egin zuen. Azkenik, Tomas Arrieta, Lan Harremanen Kontseiluaren presidenteak, lan harremanen gaineko hainbat proposamen luzatu zituen.\nOndoren, bildutako agenteek, 3 ardatz hauen inguruan, galdera-multzo bana landu zuten, talde txikietan:\n1. multzoa – Testuinguru ekonomikoa\nEkonomiaren ikuspegitik, zein dira gure indarrak, ahuleziak eta, baldin badaude, desoreka nagusiak? Zeintzuk dira euskal ekonomiaren ezaugarri eta balio bereizgarriak?\nNola indartu eta baliatu ditzakegu gure indarrak, eta gainditu, baldin badaude, egiturazko ahuleziak, ekonomia globalizatu eta oso lehiakorrean egoki posizionatzeko?\nZer mailatan eta nola lagundu behar du/lagun dezake herrialde baten jarduera ekonomikoak pertsonen ongizatean eta gizarte-kohesioa handitzen?\n2. multzoa - enplegua\nOrdaindutako enpleguak zer bilakaera izango du, epe ertain eta luzera, gizarte globalizatu, oso digitalizatu eta robotizatu batean?\nOrdaindutako behar adina enplegu aurreikusten ez zaizkion egoera batean, nola eta zer mekanismoren bidez berma daiteke ekonomia lehiakor eta aberastasun-sortzaile batekin bateragarria den zentzuzko gizarte-kohesio bat?\nNola egingo zaie aurre etorkizuneko enpleguen zati baten trebakuntza handiko eskakizunei? Eta nola saihets daitezke lan-merkatua larregi polarizatzeak eta horren ondorioz trebakuntzarik txikieneko enplegu-segmentuak prekarizatzeko arriskuak dakartzaten ondorio kaltegarriak?\n3. multzoa - lan-harremanak\nZer mailatan da komenigarria (eta bideragarria) enpresako lan-harremanen ardatz nagusia den aldetik konfrontazioaren paradigma gainditzea eta lankidetza-eredu baterantz jotzea? Gizarte-elkarrizketa eta kontzertazioa beharrezko elementuak al dira aldaketa hori ahalbidetzeko? Zer egiteko daukate gizarte-eragile instituzionalizatuek, sindikatuek eta enpresa-erakundeek bertan?\nGizarte-kohesioa eta malgutasuna orekatzeari begira, zein da modurik egokiena sektoreetako eta enpresako negoziazio-arloak antolatzeko?\nZein dira lankidetza-mailan aurrera egiteko ezinbestean lortu beharreko adostasunak? Eta zein dira pertsonek enpresa-proiektuetan duten inplikazio-maila handitzeko funtsezko transakzio eta orekak (eskubideak, betebeharrak, parte hartzeko egiturak...)?\nLan mahaietan bildutakoak eszenatoki aukerak planteatzen egon ziren, proposatutako galderen inguruan. Ondoren, adostasun eta aurrera egiteko aukeren inguruan eztabaida txanda abiatu zen. Halaber, desadostasuna sortzen duten gaiak mahaigaineratu zituzten.\nGeroa Elkar-Ekin XVIII. Kongresuan partekatuko dira jardunaldi horren emaitzak. Bitartean, bertan egoterik ezin izan zutenak etorkizunari begira bere proposamenak eta erantzunak jasotzeko aukera luzatzen da (ekarpenak arrate.arin@eusko-ikaskuntza.eus helbidera zuzenduz).